
Arz-e-Moallif 

Sheikhul-islam Wal-Muslimeen, Mujaddid-e-Aazam Deen o 
Millat Imam-e-Ahle Sunnat Imam Ahmed Raza Khan Muhaddis 
Bareilvi alaihir rehma apne waqt ke Jayyid aalim faazil they. Allah 
ta'ala ne aap ki zaat mein ba-yak waqt bahot si khusoosiyaat ko 
jama farma diya tha. Ek taraf aap ek behtareen faqih they. Aap ki 
nazar llm-e-Tafseer 0 taaweel aur Ahadees-e-Nabavi par bahot 
gehri thi aur aap ki ilmiyat aur asaabat-e-raaye ke apne hi nahi 
balke begaane bhi qaayel they. Aap ki sab se badi imtiyaazi 
khusoosiyat "Ishq-e-Rasool" Sallal lahu alaihi wasallam hai. Saari 
zindagi aap ne madhe Rasool mein sarf ki. 

Imam Ahmed Raza Khan Muhaddis Bareili alaihir rehma ke 
baare mein ek aam ghalat fehmi yeh paayi jaati hai ke un ki wajah 
se barre sagheer paak 0 hind mein Bid'aat ko farogh haasil huwa 
aur deen mein aisi nayi nayi baatein paida huyin jin se shaare 
alaihis salaam ka door ka bhi waasta nahi raha ... lekin jab hum 
Imam Ahmed Raza alaihir rehma ki tehreero'n aur khaas taur par un 
ke Fatawa ka mutaale'a karte hain to hamein pata chalta hai ke 
Bid'aat ko farogh dene ka ilzaam na sirf yeh ke ghalat hai balke 
sara-sar un se na-waaqfiyat ka nateeja hai . 

khule zahen 0 dimaagh ke saath Imaame Ahle Sunant alaihir 
rehma ki tehreeron aur Fataawa ke mutaale'a se Imame Ahle 
Sunnat ki jo tasweer hamaare saamne aati hai woh ek aise Daa'i aur 
deeni rehnuma ki hai jis ne apne zamaane mein shiddat ke saath aur 
ba-zaabta taur par Bid'aat o munkiraat ke khilaaf tehreek chala 
rakkhi thi aur apne makhsoos mizaaj ke mutabiq un ke khilaaf bade 
hi sakht alfaaz istemaal kiye hain. 

lehaaza hum is kitaab mein un tamaam ghair shar'i rusumaat aur 

woh khurafaat jin ki nisbat Imam Ahmed Raza Khan Muhaddis-e 
Bareili alaihir rehma ki taraf jaati hai, aap hi ki kutub se is ki 
mukhalifat saabit karenge taake aam musalmaano’n par yeh waazeh 
ho jaaye ke un tamaam khurafaat aur Bid'aat ka Imam Ahmed Raza 
alaihir rehma aur un ke sachche maslak se koi taalluq nahi. 

Is kitaab ko padhne ke baad apni ghalat gumaani ka muhaasba 
karein, neez andaaza lagayein ke unhon ne Bid'aat ka sadd-e-baab 
kiya ya un ko farogh diya. Aaj bhi un ke bataaye huwe tareeqo'n 
par chalne ki koshish ki jaaye to mu'aashre mein nikhaar aa sakta 
hai. Bid'aat o munkiraat ko jad se ukhaadne ke liye 
tasnifaat-e-Imam Ahmed Raza alaihir rehma se hamein bahot 
kuchh mil sakta hai. Aap alaihir rehma ne yehi paighaam diya aur 
har mod par islami ehkaam ko madde nazar rakhte huwe apna 
safare shauq aage badhaane ki talqeen farmaai . 

Allah ta'ala yeh kitaab tamaam musalmaano'n ke liye naafe' 
banaaye aur is kitaab ke padhne se bad-gumaano'n ki bad-gumaani 
door ho. Aameen summa Aameen 

Yeh kitaab Raza Academy Mumbai ki jaanib se shaya ki ja rahi 
hai, jo arsa-e-daraaz se Aala Hazrat Imam Ahmed Raza ke afkaar o 
nazryiaat ki tarweej o isha'at mein sargaram hai. Allah Rabul-izzat 
un ko daarain ki ne'mato’n se maala maal farmaaye. 

Maulana Shehzad Qadri Turaabi 
Karachi, Pakistan 

Bad Gumaani Haraam hai 


At-Qur'an: 

Tarjama: aey Imaan walo! bahot se gumaano'n se bacho beshak 
baaz gumaan gunaah hain. (Suratul Hujraat, Aayat 12, Para 26) 

Hadees Shareef: (Bure) gumaan se door raho ke (bure) gumaan sab 
se badh kar jhooti baat hai. 

(Sahih Bukhari, Kitaabul adab, Hadees 6066, jild 3, Page 1 17) 


Baaz Gumaan Gunah Hain 

Ek martaba Imame Ja’far Saadiq Raziyallahu anho tanha ek 
gudri pehne Madina Tayyiba se Ka'ba Moazzama ko tashreef le ja 
rahe they aur haath mein sirf ek Taamloot (yaani donga) tha. 
Shafeeq Balkhi alaihir rehma ne dekha (to) dil mein khayaal kiya 
ke yeh faqeer auro'n par apna baar (yaani bojh) daalna chahta hai. 
Yeh waswasa Shaytaani aana tha ke Imam Ja'far Saadiq raziyallahu 
anho ne farmaya: Shafeeq ... bacho gumaano'n se (ke) baaz 
gumaan gunah hote hain. Naam bataane aur waswasa-e-dili par 
aagaahi se (Hazrat Shafeeq Balkhi ko) nihayat aqeedat ho gayi aur 
Imam ke saath ho liye. Raaste mein ek teele par pahonch kar Imam 
sahib ne is se thodi ret lekar taamlot (yaani donge) mein ghol kar 
piya aur Shafeeq balkhi se bhi peene ko farmaya. Unhein inkaar ka 
chaara na huwa. Jab piya to aise nafees lazeez aur khushbu-daar 
sattu they ke Umr bhar na dekhe na sune. 

(Uyoonul Hikayaat, Hikayat number 131, pg. 149-150) 
Sheikhul-Islam Allama Syed Muhammad Madani Miyan 
Kichhauchhvi farmaate hain ke Muhaddts-e-Bareily alaihir rehma 
kisi naye mazhab ke baani na they, az awwal taa aakhir muqallid 
rahe. Un ki har tehreer Kitaab o Sunnat aur Ijma o qiyaas ki sahih 

tarjamaan rahi. Neez Saif Saleheen wa aimma-e-mujtehideen ke 
irshadaat aur maslak-e-aslaaf ko wazeh taur par pesh karti rahi. 
Woh zindagi ke kisi goshe mein ek pal ke liye bhi "Sabeel-e- 
Momineen Saleheen" se nahi hate. Ab agar aise karne waalon ko 
"Bareilvi" keh diya gaya to kya Bareilviyat wa Sunniyat ko bilkul 
mutradiful maana nahi qaraar diya gaya? Aur Bareilviyat ke 
wujood ka aaghaaz Muhaddise Bareily alaihir rehma ke wujood se 
pehle hi tasleem nahi kar liya gaya? 

Mazaraat-e-Auliya par hone waale Khurafaat 

Allah ta'ala ke nek bando'n ke mazaraat Sha'aaerillah (Allah 
ki Nishaaniya’n) hain, un ka ahteraam o adab har musalman par 
laazim hai. Khaasaan-e-Khuda har daur mein Mazaraat-e-Auliya 
par haazir hokar faiz haasil karte hain. Sahaba-e-Kiraam alaihimur 
rizwaan apne Maula Sallallahu alaihi wasallam ke mazaar par 
haazir hokar Aap Sallal lahu alaihi wasallam se Faiz haasil kiya 
karte they. Phir Taaba'een-e-kiraam Sahaba kiraam alaihimur 
rizwaan ke mazaraat par haazir hokar Faiz haasil kiya karte they. 
Phir Tabe' Taaba'een, Taaba'een-e-kiraam ke mazaraat par haazir 
hokar Faiz haasil kiya karte they. Tabe' Taaba'een aur Auliya 
kiraam ke mazaraat par aaj tak awaam o khwaas haazir hokar Faiz 
haasil karte hain aur in-sha Allah ye silsila qiyamat tak jaari rahega. 

La-deeni quwaton ka ye hamesha se watirah raha hai ke woh 
muqaddas maqamaat ko badnaam karne ke liye wahaan khurafaat o 
munkiraat ka bazaar garam karwaate hain taake musalmano'n ke 
dilo'n se muqaddas maqamaat aur Sha'aaerillah (Allah ki 
Nishaaniya'n) ki tazeem o adab khatm kiya ja sake. Ye silsila sab se 
pehle baitul-maqdis se shuru kiya gaya. Waha'n fahaashi wa 
uryaani ke adde qaaim kiye gaye, sharaabein farokht ki jaane lagi'n 
aur duniya bhar se log sirf ayyaashi karne ke liye baitul-maqdis 

aate they. (Ma'aazAllah) 

Isi tarah aaj bhi Mazaraat-e-Auliya par khurafaat, Munkiraat, 
Charas o bhang, dhol tamaashe, naach gaane aur raqs o suroor ki 
mehfilein sajaayi jaati hain taake musalman un muqaddas hastiyo'n 
se badzan hokar yaha'n ka rukh na karein. Afsos ki baat to ye hai ke 
baaz log ye tamaam khurafaat Ahle-Sunnat aur Imam-e-Ahle 
Sunnat Imam Ahmed Raza Khan Muhaddise bareily alaihir rehma 
ke khaate mein daalte hain jo ke bahot sakht qism ki khiyanat hai. 

Is baat ko bhi mash'hoor kiya jaata hai ke ye saare kaam jo 
ghalat hain' ye Imam Ahmed Raza Khan Muhaddise Bareily alaihir 
rehma ki ta'limaat hain. Phir is tarah awaamun-naas ko ahle-Sunnat 
aur Imam-e-Ahle-Sunnat alaihir rahma se bar-ghashta (door) kiya 
jaata hai. Agar hum log Imam-e-ahle-Sunnat Imam Ahmed Raza 
Khan Muhaddise bareily alaihir rehma ki kitaabon aur aap ke 
farameen ka mutaale'a karein to ye baat waazeh ho jaayegi ke Aala 
Hazrat alaihir rehma Bid'aat o Munkiraat ke qaate' yaani khatm 
karne waale they. Ab mazaraat par hone waale khurafaat ke 
mutalliq aap hi ke Farameen aur kitaabon se asl haqeeqat mulahiza 
karein aur apni bad-gumaani ko door karein. 

Mazaar Shareef ko Bosa dena aur Tawaaf karna 

Imam Ahmed Raza Khan Muhaddise bareily alaihir rehma 
farmaate hain ke Mazaar ka Tawaaf ke mahez ba-niyat tazeem kiya 
jaaye na-jaaiz hai ke tazeem bit-tawaaf makhsoos Khaana-e-Ka'aba 
hai. Mazaar Shareef ko bosa nahi dena chahiye. Ulama ka is masl'e 
mein ikhtilaaf hai magar bosa dene se bachna behtar hai aur isi 
mein adab ziyada hai. Aastaana bosi mein harj nahi aur aankhon se 
lagaana bhi jaaiz, ke is se Shara' mein mumani'at na aayi aur jis 
cheez ko Shara’ ne mana na farmaaya woh mana nahi ho sakti. 
Allah T'aala ka farmaan: joSU\^\" haath baandhe ulte paaon 

aana ek tarze adab hai aur jis adab se Shara' ne mana na farmaya is 
mein harj nahi. Haa'n agar is mein apni ya doosre ki eeza ka 
andesha ho to is se ehtiraaz (bachaa) kiya jaaye. (Fataawa Rizviya, 
jild 4, Pg: 8, Raza academy, Mumbai) 

Rauza-e-Anwar par haazri ka Sahi Tareeqa 

Imame Ahle Sunnat Imam Ahmed Raza Khan Muhaddise bareily 
alaihir rehma irshaad farmaate hain ke khabardaar jaali shareef 
(Huzoor alaihis salaam ke Mazaar Shareef ki Sunehri Jaaliyo'n) ko 
bosa dene (Choomne) ya haath lagaane se bacho ke khilaafe adab 
hai balke (Jaali Shareef) se chaar haath faasla se ziyada qareeb na 
jaao. ye un ki rehmat kya kam hai ke turn ko apne Huzoor bulaaya, 
apne Mawaajeh Aqdas mein jagah bakhshi, un ki nigaahe karam 
agarche har jagah tumhaari taraf thi, ab khusoosiyat aur is darja 
qurb ke sath hai. 

(Fataawa Rizviya jadeed, jild: 10, Pg: 765, matbu'a Jame'a Nizamiya, 
Lahore) 

Rauza-e-Anwar par Tawaaf o Sajda mana hai 

Imame Ahle Sunnat Imam Ahmed Raza Khan Muhaddise 
bareily alaihir rahma irshaad farmaate hain: Roza-e-Anwar ka 
tawaaf na karo, na sajda karo, na itna jhukna ke ruku ke baraabar 
ho. Huzoor Nabi-e-kareem Sallallahu alaihi wasallam ki ta'zeem 
unki ita'at mein hai. (Fataawa Rizviya Jadeed, jild: 10. Pg: 769, 
Matbu'a Jame'a Nizamiya, Lahore) 

Maloom huwa ke Mazaarat par sajda karne waale log jaahilo'n 
mein se hain aur jaahilo'n ki harkat ko tamaam Ahle Sunnat ke sar 
daalna sara-sar khiyanat hai, aur Imam Ahmed Raza Khan 
Muhaddise bareily alaihir rahma ki ta'Ieemaat ke khilaaf hai. 

Mazaraat par Chaadar Chadhaana 

Imame ahle Sunnat Imam Ahmed Raza Khan Muhaddise 
bareily alaihir rahma se Mazaraat par chaadar chadhaane ke 
muta'lliq daryaaft kiya to jawaab diya: jab chaadar maujood ho aur 
hanooz puraani ya kharaab na huyi ke badalne ki haajat ho to 
bekaar chaadar chadhaana fuzool hai balke jo daam is mein sarf 
karein Allah Ta'ala ke Wali ki Roohe Mubaarak ko Esaale Sawaab 
ke liye mohtaaj ko dein. (Ahkaam-e-Shariat, Hissa 1, Pg: 42) 

Urs ka Din khaas kyun kiya jaata hai? 

Imame Ahle Sunnat Imam Ahmed Raza Khan Muhaddise 
bareily alaihir rahma se poochha gaya ke Buzrugaan-e-deen ke 
Aa'raas (Urs) ke ta'ayyun (yaani Urs ka din muqarrar karne) mein 
bhi koi Maslahat hai? 

Aap ne jawaaban irshaad farmaaya: Ha'n Auliyaa-e-Kiraam ki 
Arwaah-e-Tayyiba ko un ke wisaal ke din quboor-e-Kareema ki 
taraf tawajjeh ziyaada hoti hai chunaanche woh waqt jo khaas 
wisaal ka hai, akhaze Barkaat (barkaat lene) ke liye ziyaada 
munaasib hota hai. (MalfoozaatShareef, Pg.:383, Matbu'a Maktabatul 
Madina Karachi) 

Urs mein Aatish Baazi aur Niyaaz ka 
Khaana Lutaana Haraam hai 

Sawaal: Buzurgan-e-Deen ke Urs mein shab ko Aatish Baazi 
jalaana aur raushni ba-kasrat karna bila haajat aur jo Khaana bagarz 
-e-Esaale Sawaab pakaaya gaya ho, is ko lutaana ke jo lootne 
walo'n ke pairo'n mein kayi mann kharaab hokar mitti mein mil 
gaya ho, is fe'al (kaam) ko baaniyaane Urs mojibe fakhr aur baa'ise 
Barkat qiyaas karte hain. Shari'ate Aali mein is ka kya hukm hai? 

Jawaab: Aatish Baazi israaf hai aur israaf Haraam hai, Khaane ka 
aisa Lutaana be-adbi hai aur be-adbi mehroomi hai, tazee' maal 
(maal barbad kaarna) hai aur tazee' haraam. Raushni agar masaaleh 
Shari'ah se khaali ho to woh bhi israaf hai. (Fataawa Rizviya jadeed, 
jild: 24, pg: 112, Raza Foundation, Lahore) 

Urs mein Randiyo'n ka Naach Haraam hai 

Sawaal: Taqviyatul I'maan maulvi Iamaa'il ki fakhrul matabe' 
Lukhnow ki chhapi huyi ke safha 329 par jo Urs shareef ki tardeed 
mein kuch nazm hai aur Randi waghaira ka hawala diya hai' usey 
jo padha to jaha'n tak aql ne kaam kiya sachcha maloom huwa 
kyunke aksar Urs mein Randiya'n naachti hain aur bahut bahut 
gunah hote hain aur randiyo'n ke saath unke yaar aashna bhi nazar 
aate hain aur aankhon se sab aadmi dekhe hain aur tarah tarah ke 
khayaal aate hain. Kyunke khyaal-e-bad wa nek apne qabze mein 
nahi, aisi aur bahut saari baatein likhi hain jin ko dekh kar tasalli 
bakhsh jawaab deejiye? 

Jawaab: Randiyo'n ka naach beshak Haraam hai. 
Auliya-e-kiraam ke Urso'n mein be-qaid jaahilon ne yeh maa'siyat 
phailaai hai. 

(Fataawa Rizviya jadeed, jild:29, pg:92, Matbu'a Raza Foundation, 
Lahore) 

Wajd ka Shar’i Hukm 

Imame Ahle Sunnat Imam Ahmed Raza Khan Muhaddise 
bareily alaihir rahma se sawaal kiya gaya ke Majlise Samaa' mein 
agar Mazaameer na ho'n (aur) Samaa' jaaiz ho to wajd waalo'n ka 
raqs jaaiz hai ya nahi? 

Aap ne jawaaban irshaad farmaaya ke agar wajd Saadiq (yaani 
sachcha) hai aur haal ghaalib aur aql Mastoor (yaani zaael) aur is 

aalam se door to is par to qalam hi jaari nahi. 

Aur agar ba-takalluf wajd Karta hai to "tashnee' aur taksar" 
yaani lachke todne ke saath haraam hai aur baghair iske riyaa o 
izhaar ke liye hai to jahannam ka mustahiq hai aur agar Saadiqeen 
ke saath tashabboh ba-niyate khaalisa maqsood hai ke bante bante 
bhi haqeeqat ban jaati hai, to Hasan o Mahmood hai. Huzoor 
Kareem Sallallahu alaihi wasallam farmaate hain ke jo kisi qaum se 
mushaabihat ikhtiyaar kare woh unhi mein se hai. 

(Malfoozaat Shareef, 231, Maktabatul Madina, Karachi) 

Hurmat-e-Mazaameer 

Imame Ahle Sunnat Imam Ahmed Raza Khan Muhaddise 
bareily alaihir rahma farmaate hain ke mazaameer yaani Aalate 
lahu wa la'ib bar wajeh lahu o la'ib bila-shubah Haraam hain, jin ki 
hurmat Auliya o Ulama dono'n fareeq Muqtada ke kalmaate Aaliya 
mein musarrah, un ke Sunne Sunaane ke gunah hone mein shak 
nahi ke baad israar kabirah hai aur Hazraat aaliya Saadat bihisht 
Kubraaye Silsila-e-Aaliya Chisht ki taraf is ki nisbat mahez baatil o 
iftiraahai. (Fataawa rizviya, jild: 10, pg: 54 ) 

Nashaa o Bhang o Charas 

Imame Ahle Sunnat Imam Ahmed Raza Khan Muhaddise 
bareily alaihir rahma farmaate hain ke Basha bi-zaatihi Haraam hai. 
Nashe ki cheezein peena jis se nasha baazo'n ki munasibat ho 
agarche hadde nasha tak na pahonche yeh bhi gunah hai. Haa'n 
agar dawa ke liye kisi murakkab mein afyoon ya bhang ya charas 
ka itna juz daala jaaye jis ka aql par aslan asar na ho, harj nahi. 
balke afyoon mein is se bhi bachna chaahiye ke is khabees ka asar 
hai ke me'de mein suraakh kar deti hai. (Ahkaam-e-Shariat, Jild: 2) 

Tasaweer ki Hurmat 

Imame Ahle Sunnat Imam Ahmed Raza Khan Muhaddise 
bareily alaihir rahma farmaate hain ke jaandaar ki tasweerein 
banaana haath se ho khwaa'n aksi haraam hai aur un 
ma'boodaan-e-kufFaar ki tasweerein banaana aur sakht tar haraam o 
ashad kabirah hai, un sab logo'n ko Imam banaana gunah hai aur un 
ke peechhe namaaz Makrooh-e-Tehreemi qareebul-haraam hai. 
(Fataawa Rizviya, jild: 3, Pg: 190) 

Ghairullah Ko Sajda-e-Ta’zeemi Haraam 
Aur Sajda-e-Ibaadat Kufr Hai 

Imame Ahle Sunnat Imam Ahmed Raza Khan Muhaddise 
bareily alaihir rahma farmaate hain ke Musalmaan aye Musalman! 
aye Shari'at-e-Mustafavi ke taabe' farmaan! jaan aur yaqeen jaan ke 
Sajda hazrat izzat azz Jalaalahu (Rab ta'ala) ke siwa kisi ke liye 
nahi, ghairullah ko sajda-e-ibaadat to yaqeenan ijma'an shirke 
maheen wa kufre mubeen aur Sajda-e-tahiyat (ta'zeemi) haraam wa 
gunaah-e-kabirah bil-yaqeen. 

(Az-zubdatuz-zakiyah li-tahreem Sujoodut-tahiyah, pg: 5, 
Bareily shareef) 


Charaagh Jalaana 

Imame Ahle Sunnat Imam Ahmed Raza Khan Muhaddise bareily 
alaihir rahma se Qabron par charaagh jalaane ke baare mein sawaal 
kiya gaya to Sheikh Abdul Ghani Naablusi alaihir rahma ki tasneef 
"Hadeeqah Nadiya" ke hawaale se tehreer farmaaya ke Qabro'n ki 
taraf Shama' le jaana bid'at aur maal ka zaaye karna hai (agarche 
qabr ke qareeb Tilawat-e-Qur’an ke liye mom-batii jalaane mein 
harj nahi, magar qabr se hat kar ho). (Albareequl-Manaar bashamu 

al-mazaar, pg: 9, Lahore) 

Is ke baad Muhaddise bareily alaihir rahma farmaate hain: yeh 
sab is soorat mein hai ke bilkul faaide se khaali ho aur agar Shama' 
roshan karne mein faaida ho ke mauqa-e-quboor mein masjid hai 
ya quboor sare-raah hain, waha’n koyi shakhs baitha hai to yeh amr 
jaaiz hai. (Albreequl-manaar bashmu al-mazaar, pg: 9, Lahore) 

Ek aur jagah isi qism ke ek sawaal ke jawaab mein farmaate 
hain: asl yeh ke aamaal ka madaar niyat par hai. Huzoor sallal lahu 
alaihi wasallam farmaate hain amal ka daar-o-madaar niyat par hai 
aur jo kaam deeni faaide aur dunyawi nafa' jaaiz dono'n se khaali 
ho abas (bekaar) hai aur abas khud makrooh hai aur is mein maal 
sarf karna israaf hai aur israaf haraam hai. 

Aur musalmano'n 

ko nafa' pahonchaana biia-shubha mehboob shaare' hai. 

Huzoor sallal lahu alaihi wasallam farmaate hain ke turn mein 
jis se ho sake ke apne bhaai ko nafa' pahonchaaye to pahonchaaye. 

(Ahkaam-e-Shariat, Hissa 1, pg: 38) 

Agar aur Lobaan Jalaana 

Imame Ahle Sunnat Imam Ahmed Raza Khan Muhaddise 
bareily alaihir rahma se qabr par lobaan waghaira jalaane ke 
mutaalliq daryaaft kiya gaya to jawaab diya gaya: Ood, lobaan 
waghaira koi cheez nafse qabr par rakh kar jalaane se ehtiraaz 
karna chaahiye (bachna chaahiye) agarche kisi bartan mein ho aur 
qabr ke qareeb sulgaana (agar na kisi taali ya zaakir ya Zaair haazir 
khwah anqareeb aane waale ke waaste ho) balke yun ke sirf qabr ke 
liye jala kar chala aaye to zaahir niana hai, asraaf (haraam) aur 
Izaa'iyat -e-maal (maal ko zaaye karna hai) maiyyit Saaleh is arze 
ke sabab jo is qabr mein jannat se khola jaata hai aur bihishti 
naseemein (jannati haw'aaein) bihishti phoolo'n ki khushbuyein 

laati hain, duniya ke Agar aur Lobaan se ghani hai. 

(As-Sunniyatul Aniqah, pg: 70, bareily shareef) 

Farzi Mazaar Banaana aur is par 
Chaadar Chadhaana 

Imame Ahle Sunnat Imam Ahmed Raza Khan Muhaddise 
bareily alaihir rahma ki bargaah mein sawal kiya gaya: 

Mas'la: Kisi Wali ka mazaar shareef farzi banaana aur is par 
chaadar waghaira chadhaana aur is par Faatiha padhna aur asl 
mazaar ka sa adab o lehaaz karna jaaiz hai ya nahi? aur agar koi 
murshid apne mureedo'n ke waaste banaane apne farzi mazaar ke 
khwaab mein ijaazat de to woh qaul maqbool hoga ya nahi? 

Al-jawaab: Farzi mazaar banaana aur is ke sath as! ka sa 
mu'aamla karna najaaiz o bid'at hai aur khwaab ki baatein khilaafe 
shara' umoor mein masmoo' nahi ho sakti. 

(Fataawa Rizviya Jadeed, jild: 9, pg: 425, Jaini’a Nizamiya, Lahore) 

Aurto'n ka Mazaraat par jaana Na-jaaiz hai 

Imame Ahle Sunnat Imam Ahmed Raza Khan Muhaddise 
bareily alaihir rahma farmaate hain: Ghuniyyah mein hai yeh na 
poochho ke aurto'n ka mazaaro'n par jaana jaaiz hai ya nahi, balke 
yeh poochho ke us aurat par kis qadar la’nat hoti hai Allah Ta'ala ki 
taraf se aur kis qadar Saahibe qabr ki jaanib se, Jis waqt woh ghar 
se iraada karti hai la'nat shuru ho jaati hai aur jab tak waapas aati 
hai malaaika la'nat karte rahte hain. Siwaaye Raza-e-Rasool salla! 
lahu alaihi wasallam ke kisi mazaar par jaane ki ijaazat nahi. 
Waha'n ki haazri albatta Sunnate Jaleela Azeema qareeb ba- 
waajibaat hai aur Qur'an-e-kareem ne isey maghfirat ka zariya 
bataaya. (MalfoozaatShareef, pg: 240, Mulakhkhasan Rizvi kitaab ghar. 

Delhi) 

Mazaraat-e-Auliya par khurafaat 

Imame Ahle Sunnat Imam Ahmed Raza Khan Muhaddise 
bareily alaihir rahma farmaate hain ke Auliya kiraam ke mazaraat 
par har saal musalmano'n ka jama hokar Quraan-e-Majeed ki 
tilaawat aur majaaiis karna aur is ka sawaab arwaahe tayyiba ko 
pahonchaana jaaiz hai ke munkiraate shar'iyah misl raqs o 
mazaameer waghairha se khaali ho, aurto'n ko quboor par waise 
jaana chaahiye na ke majrna' mein be-hiiaabaana aur tamaashe ka 
ntilaad karna aur photo waghaira khinchwaana yeh sab gunaah o 
najaaiz hain. Jo shakbs aisi baato'n ka murtakib ho, usey Imam na 
banaaya jaaye. 

(Fataawa Rizviya, jild :4, pg: 216, Raza Academy Mumbai) 

Mazaraat par haazri ka tarecqa 

Imame Ahle Sunnat Imam Ahmed Raza Khan Muhaddise 
bareily alaihir rahma ki kitaab Fataawa Rizviya se muiaahiza ho: 

Mas'la: Hazrat ki khidmat mein arz yeh hai ke buzurgo'n ke 
mazaar par jaayen to Faatiha kis tasah se padha karein aur raati’na 
mein kaun kaun si cheez padha karein? 

Al-jawab: Mazaraate Sharifa par haazir hone mein paayenti 
qadmo'n ki taraf se jaaye aur karn az kam chaar haath ke faasle par 
mavajaha mein khada ho aur mutawassit (darmiyani) aawaaz ba- 
adab salaam arz kare: Assaiamu Alaika ya sayyedi wa- 
Rehmatullahi wa harakaatahu! phir Duroode Ghausiya teen baar, 
Al-hamdu shareef ek baar, aayatul kursi ek baar, Surah-e-lkhlaas 
saat baar, phir Duroode Ghausiya saat baar aur waqt ftirsat de to 
Surah-e-Yasseen aur Surah-e-Mulk bhi padh kar Allah Taala se dua 
kare ke Ilaahi! is qira'at par tnujhe itna sawaab de jo tere karam ke 

qaabil Kai, na itna jo mere amal ke qaabil hai aur usey meri taraf se 
is banda-e-maqbool ki Nazar pahoncha ... phir apna jo matlab jaaiz 
shara'i ho, us ke liye dua kare aur Saahib-e-Mazaar ki rooh ko 
Allah Ta'ala ki baargah mein apna waseela qaraar de, phir isi tarah 
salaam karke waapas aaye. Mazaar ko na haath lagaaye na bosa de 
(adab isi mein hai) aur tavvaaf bil-ittefaaq najaaiz hai aur sajda 
haraam. wallahu ta'ala a'alam. 

(Fataawa Rizviya Jadeed, jild: 9: pg:522, Jami'a Nizamiya, Lahore) 

Murdey Sunte Hain 

Imame Ahle Sunnat Imam Ahmed Raza Khan Muhaddise 
bareily alaihir rahma yeh hadees pesh karte hain: 

Hadees Shareef: Ghazwa-e-Badar Shareef mein musalmano'n 
ne kufTaar ki naa'shein (laashein) jama karke ek kunwein mein paat 
deein. Huzoor sallal !aha alaihi wasailam ki aadate kareema thi jab 
kisi maqaam ko fateh farmaate to waha'n teen din qiyaam farmaate 
they. Yaha'n se tashreef le jaate waqt is kunwein par tashreef !e 
gaye jis mein kaafiro'n ki laashein padi theein aur unhein naam 
ba-naam aawaaz dekar farmaaya: "hum ne to pa liya jo hum se 
hamaare Rab ta'ala ne sachcha waada (yaani fateh ka) farmaaya 
tha, kyun turn ne bhi paaya jo sachcha waada (yani naar ka) turn se 
tumhaare Rab ta'ala ne kiya tha? Ameerul-momineen Hazrat 
Farooqe Aazam raziyaliahu anhu ne arz ki: Ya Rasoolallah sallal 
lahu alaihi wasailam! bejaan se kalaam farmaate hain? Farmaaya jo 
kuchh main keh raha hu'n, usey turn kuchh in se ziyaada nahi sunte 
magar inhein taaqat nahi ke mujhe laut kar jawaab dein. 

(Sahih Bukhari, kitaabul maghaazi, Hadees: 3976, jild: 3, pg: 11) 

R> jab kaafir tak sunte hain (to phir) momin to momin hai aur 
phir Auliya ki shaan to Arfa' a'ala hai (yaani Auliya Allah kitna 
sunte honge) 

(phir farmaaya) Rooh ek parind hai aur jism pinjra ... parind jis 
waqt tak pinjre mein hai aur iski parwaaz isi qadar hai, jab pinjre se 
nikal jaaye us waqt is ki quwwate parwaaz dekhiye. 

(MalfoozaatShareef, pg: 270) 

Ek Ahem Fatwa 

Sawaal: Kya farmaate hain Ulama-e-deen is mas'ala mein ke ek 
shakhs ne yeh niyat ki ke agar meri naukri hojaaye to pehli 
tankhwah ziyaarat peeraane Kaliyar Shareef ki Nazr karun ga, woh 
Shakhs 1 3 tareekh se naukar huwa aur tankhwah is ki ek maheena 
satra din baad miii. Ab yeh ek maah ki tankhwah sarf kare ya satrah 
din ki? aur is tankhwah ka sarf kis tarah par kare yaani ziyarat 
shareef ki safedi wa taamer waghaira mein lagaaye ya Hazrat Sabir 
Piya Sahib alaihir rahma ki Roohe Paak ko Faatiha sawaab bakhshe 
ya dono'n taraf sarf kar sakta hai? 

Al-jawab: Imame Ahle Sunnat Imam Ahmed Raza Khan 
Muhaddise bareily alaihir rahma farmaate hain sirf niyat se to 
kuchh laazim nahi hota jab tak zabaan se alfaaz Nazar-e-eejaab 
kahe aur agar zabaan se alfaaz mazkoor kahe aur un se maa'ne 
sahih muraad liye yaani pehli tankhwah Allah ta'ala ke naam par 
sadqa karun ga aur is ka sawaab Hazrat Makhdoom sahib alaihir 
rahma ki Nazar karun ga ya pehli tankhwah Allah ta'ala ke liye 
Makhdoom sahib alaihir rahma ke aastaana-e-paak ke faqeero'n ko 
doon ga, yeh Nazar sahih shara'i hai aur istehsaanan wujoob ho 
gaya. Pehli tankhwah usey faqeero'n par sadqa karni laazim ho gayi 
magar yeh ikhtiyaar hai ke aastaana-e-paak ke faqeero'n ko de aur 
jaha'n ke faqeero'n mohtajo’n ko chaahe aur agar yeh ma'ane sahih 
muraad na they balke baaz be-aql jaahilo'n ki tarah be iraada sadqa 
waghaira qurbaate sharai'ya sirf yehi maqsood tha ke pehli 
tankhwah khud Hazrat Makhdoom sahib ko doon ga to yeh Nazar 

baatil mahez wa gunaahe azeem hogi. 

Magar musalman par aise ma'ane murad lene ki bad gumaani 
jaaiz nahi jab tak woh apni niyat se saraahatan ittela'a na de. Isi 
tarah agar nazar ziyaarat karne se is ki yeh muraad thi ke Allah 
ta'ala ke waaste imaarat ziyaarat shareef ki safedi kara doon ga ya 
ihaata mazaare pur-anwaar mein roshni karoon ga. Jab bhi yeh 
Nazar ghair laazim wa na-mo'tabar hai ke un af-aal ki jins se koi 
waajib shara'i nahi. Raha yeh ke jis haalat mein Nazar sahih ho 
jaaye. 

Pehli tankhwah se kya muraad hogi yeh zaahir hai ke urf mein 
mutlaq tankhwah khusoosan pehli tankhwah ek maheene ki ujrat ko 
kehte hain. Agarche is ka ek juz bhi tankhwah hai aur umr bhar ka 
waajib bhi tankhwah hai to pehli tankhwah kehne se awwal 
tankhwah ek maah hi urfan laazim aaye gi. 

Kyunke kisi Aqd waale, qasam waale, nazar waale aur waqf 
karne waale ke kalaam ko mut'aarif ma'ane par mehmool kiya jaaye 
ga jaisa ke is par Nass ki gayi hai. 

(Raddul Mohtaar, baabut ta'leeq, Daar Ahya at-turaas al-arabi Bairut, 
jild: 2, pg: 533, 499) 

(Fataavva Rizviya Jadeed, jild: 13, pg: 591, Jami'a Nizamiya Lahore) 

Taaziya daari mein Tamaasha dekhna 
Na-jaaiz hai 

lmanic Ahle Sunnat Imam Ahmed Raza Khan Muhaddise 
bareily alaihir rahma se poochha gaya ke taaziya daari mein lahoo 
wa la'ib (yaani khel kood ya tamas'na) samajh kar jaaye to kaisa 
hai? 

Aap ne jawaaban irshaad farmaaya ke nahi jaana chaahiye. 
Na-jaaiz kaam mein jis tarah jaan o maal se madad kare ga yunhi 

sawaad (yani giroh) badha kar bhi madad hoga, na-jaaiz baat ka 
tamaasha dekhna bhi na-jaaiz hai. Bundar nachaana haraam hai, is 
ka tamaasha dekhna bhi haraam hai. Durre Mukhtaar wa Haashiya 
Allama Tahtaavi mein in masaail ki tasreeh hai. Aaj kal log in se 
ghaafil hain, muttaqi log jin ko Shari’at ki ahtiyaat hai na-waaqifi 
se reechh ya bundar ka tamaasha ya murgho'n ki paali (yaani 
ladaai) dekhte hain aur nahi jaante ke is se gunahgaar hote hain. 

(MalfoozaatShareef, pg: 286, maktabarul Madina Karachi) 

Taaziya daari ki Mazammat 

Imanie Ahle Sunnat Imam Ahmed Raza Khan Muhaddise 
bareily alaihir rahma taaziya daari ki tardeed kis qadar Sabih o 
Malih aur rawa'n dawa'n andaaz mein farmaate hain: Ab Bahaar 
ashra ke phool, taashe, baaje, bajte chale, tarah tarah ke khelo'n ki 
dhoom, bazaari aurto'n ka har taraf hujoom, mash'hoor raani melo’n 
ki poori rusoom, jashne faasiqaana yeh kuchh aur is ke saath 
khayaal woh kuchh goya saakhta dhaancha, ba-eeniha Hazraate 
Shohada kiraam alaihimur rizwaan ke paak janaaze mein. 

Aey Momino! utho janaaza Husain ka padhte huwe masnu'i 
Karbala pahunche. Waha'n kuchh noch utaar kar baaqi (taaziya) tod 
taad kar dafn kar diya. Yeh har saal iza'ate maal (maal ka zaaye 
karna) ke jurm o wabaal judagaana hai. (Badarul Anwaar Fi Aadaabul 
Aasaar, pg: 26, Raza Academy Mumbai ) 

Mazeed irshaad farmaate hain nau chandi ki balayein, masnooi 
karbalayein, alain taaziyo'n ke kaawe, takht jareedo'n ke duhaare, 
Husain aabad Abbasi dargah ke balwe, aise mawaaqe mardo'n ke 
jaane ke bhi nahi, na yeh ke naazuk sheeshiya'n (Ahkaam-e- Shari'at) 
Aurto'n ke liye "naazuk sheesha'n" kehna kis qadar naadir aur 
baleegh hai. 

Marsiya khwaani mein Shareek hona 

Imame Ahle Sunnat Imam Ahmed Raza Khan Muhaddise 
bareily alaihir rahma se poochha gaya ke Muharram ki majaalis 
mein marsiya khwaani waghaira hoti hai, sunna chaahiye ya nahi? 

Aap ne jawaaban irshaad farmaaya ke Maulaana Shah Abdul 
Aziz Muhaddis Dehlvi alaihir rahma ki kitaab "Sirrush 
Shahaadatain" jo arabi mein hai, woh ya Hasan Raza Khan alaihir 
rahma jo mere marhoom bhai hain un ki kitaab 
"Aaeena-e-qiyaamat" mein sahih riwayaat hain, inhein sunna 
chaahiye. Baqi ghalat riwayaat ke padhne se na padhna aur na 
sunna bahut behtar hai. (Malfoozaat Shareef, pg: 293, maktabatul 
Madina Karachi) 

Muhrramul Haraam mein Mashhoor 
man ghadat Rusoomaat 

Sawaal: Kya farmaate hain Ulama-e-deen wa khalifa 
mursaleen masaaile zail mein: 

1. Baaz Sunnat jama'at ashra dus Muhrramul haraam ko na to din 
bhar Roti pakaate hain aur na jhadoo dete hain. Kehte hain ke baad 
dafan taaziya Roti pakaayi jaaye gi. 

2. In dus din mein kapde nahi utaarte hain. 

3. Mahe Muharram mein shaadi biyaah nahi karte hain. 

4. In ayyaam mein siwaaye Imam Hasan wa Husain raziyallahu 
auhum ke kisi ki niyaaz o faatiha nahi dilaate hain. Aaya yeh jaaiz 
hai ya nahi? 

Jawaab: Pehli teeno'n baatein Sog hain aur Sog Haraam hai aur 
chauthi baat jahaalat hai, har maheena har tareekh mein har Wali ki 
niyaaz aur har musalman ki faatiha ho sakti hai. 

(Fataawa Rizviya Jadeed. iild: 24, Raza Foundation, Pg: 488) 

Taaziye par Mannat maanna najaaiz hai 

Sawaal: Kya farmaate hain Ulama-e-deen wa Muftiyaane 
Shar'a Mateen is mas'le mein ke Zaid ne taaziye par jaakar yeh 
mannat maani ke main yaha'n se ek Khurma liye jaata hoon, dar 
soorat kaam poora hone ke saale aainda main Naqrai (Chandi ka) 
Khurma tavyaar kara kar chadhao'on ga? 

Jawab: Yeh Nazar mahez baatil o najaaiz hai. 

(Fataawa RizviyaJadeed, jild: 24, pg: 501, Raza faoundation Lahore) 

Mehndi Nikaalna, Soz khwaani aur 
Majaalis ka ine’qaad 

Sawaal: Kya farmaate hain Ulama-e-ahle Sunnat o jama'at 
masaaile zail mein: 

1. Esaale Sawaab bar Roohe Sayyedina Imam Husain 
raziyallahu anhu baroz Aashoora jaaiz hai ya nahi? 

2. Taaziya banaana aur mehndi nikaalna aur Shabe Aashora ko 
roshni karna jaaiz hai ya nahi? 

3. Majlis-e-Zikr-e-Shahaadat qaaim karna aur is mein Mirza 
Dabeer aur Anees waghaira Rawaafiz (Shiao'n) ka kalaam padhna 
bataur-e-Soz khwaani ya tehtul-lafz jaaiz hai ya nahi aur Ahle 
Sunnat ko aisi majaalis mein shareek hona makrooh hai ya haraam 
ya jaaiz hai? 

4. Hazrat Qaasim ki Shaadi ka midaane Karbala mein hona jis 
bina par mehndi nikaali jaati har Ahle Sunnat ke nazdeek saabit hai 
ya nahi? Dar soorat adme suboot is waaqiye mein Hazrat Imam 
Hasan raziyallahu anhu ki Saahebzaadi ki nisbat Hazrat Qaasim ki 
taraf karna khaandan-e-Nabuwwat ke saath be-adabi hai ya nahi? 

5. Roze Aashoora ko Mela qaaim karna aur ta'aziyo'n ko dafn 
karna aur un par Faatiha padhni jaaiz hai ya nahi? Aur baarahvin 

aur beeswin Safar ko teeja aur daswaa'n aur chaleeswa’n aur 
majaalise’n qaaim karna aur mela lagaana jaaiz hai ya nahi? 
Jawaab: 1. Roohe pur-futooh Imam Husain raziyaliahu anhu ko 
Eisaale Sawaab bar wajhe sawaaab Aashoora aur har roz mustahab 
wa mustahsan hai. 

2. Taa’ziyah mehndi roshni mazkoor sab bid'at o najaaiz hai. 

3. Nafs Zikr shareef ki majlis jis mein un ke fazaail o manaaqib 
wa ahaadees wa riwaayaate sahih wa mo'tabar hai, bayaan kiye 
jaayein aur gham parwari na ho mustahsan hai aur marsiye haraam, 
khusoosan Raafziyo'n (Shiao'n) ke ke tabarraye mal'oona se kamtar 
khaali hote hain, Ahle Sunnat ko aisi majaalis mein shirkat haraam 
hai. 

4. Na yeh Shaadi saabit na yeh mehndi, siwa ikhtira ikhtraa'i ke 
koi cheez. Na yeh ghalat bayaani had khaas tauheen tak baaligh. 

5. Aashoora ka mela laghv wa lahu wa mamnu' hai. Yunhi 
Ta'ziyo'n ka dafn jis taur par hota hai, niyyate baatila par mabni aur 
ta'zeem bid'at hai aur ta'ziyah par jahal wa hamaq wa be-maa'na 
hai, majliso'n aur melo'n ka haal oopar guzra, neez Eisaale sawaab 
ka jawaab ke har roz mehmood hai jab ke bar wajah jaaiz ho. 

(Fataawa Rizviya Jadeed, jild: 24, pg: 504, Raza Foundation Lahore) 

But ya Ta'ziya ka Chadhaawa khaana najaaiz hai 

Sawaal: But ya ta'ziya ka chadhaawa musalmano'n ko khaana 
jaaiz hai ya nahi? 

Jawaab: Imame Ahle Sunnat Imam Ahmed Raza Khan 
Muhaddise bareily alaihir rahmah farmaate hain ke musalman ke 
nazdeek but aur ta'ziya baraabar nahi ho sakte. Agarche ta'ziya bhi 
jaaiz nahi, But ka chadhaawa ghair khuda ki ibaadat hai aur ta'ziya 
par jo hota hai woh Hazraate Shohada-e-kiraam ki niyaaz hai, 
agarche ta'ziye par rakhna laghv hai. But ki pooja aur 

Mehboobaane Khuda ki niyaaz kyu'nkar baraabar ho sakti hai, is ka 
khaana (But ka chadhaawa) musalmano'n ke liye haraam hai aur is 
ka khaana bhi na chaahiye. 

(Fataawa Rizviya Jadeed, jild: 21, pg: 246, Raza Foundation Lahore) 

Shi'yon ka Langar khaana na-jaaiz hai 

Sawaal: Kya farmaate hain Ulama-e-deen is mas' la mein ke 
aath Muharramul Haraam ko Rawafiz (Shiya) jareeda uthaate hain, 
gasht ke waqt un ko agar koi Ahle Sunnat o jama'at Sharbat ki 
Sabeel laga kar Sharbat pilaaye ya un ko Chaai, Biscuit ya Khaana 
khilaye aur un ko Shamol mein kuch Ahle Sunnat o jamaat bhi ho n 
aur khaayein piyein to yeh fe'l kaisa hai aur is Sabeel waghaira 
mein chanda dena kaisa hai? 

Jawaab: Imame ahle Sunnat Imam Ahmed Raza Khan 
Muhaddise bareily alaihir rahmah farmaate hain ke yeh Sabeel aur 
khaana, Chaai, Biscuit ke Raafziyo'n (Shiya) ke majma’ (bheed) ke 
liye kiye jaayein jo tabarra aur la'nat ka majma' hai, najaaiz o 
gunaah hain aur in mein chanda dena gunaah hai aur in mein 
shaamil hone waalo'n ka hashr bhi inhi'n ke saath hoga. (Fataawa 
Rizviya Jadeed, jild: 21, pg: 246, Raza Foundation Lahore) 

Wafaat ke mauqe par behooda rusoomaat 

Imame Ahle Sunnat Imam Ahmed Raza Khan Muhaddise 
bareily alaihir rahmah irshaad farmaate hain ke baaqi jo behooda 
baatein logo'n ne nikaali hain maslan is mein shaadi ke se takalluf 
karna, umda umda farsh bichhaana, yeh baatein beja hain aur agar 
yeh samajhta hai ke sawaab teesre din pahonchta hai, ya is din 
ziyaada pahonche ga aur roz kam, to yeh aqeeda bhi is ka ghalat 
hai. Isi tarah Chano'n ki koi zaroorat nahi. Na Chaney baantne ke 

sabab koi buraai paida ho. (Al-Hajjatul Faatiha Li-Tayyibit ta'een Wal- 
Faatiha, pg: 14, Lahore) 

Mayyit ke Ghar Mehmaan-daari 

Imame Ahle Sunnat Imam Ahmed Raza Khan Muhaddise 
bareily alaihir rahmah irshaad farmaate hain ke mayyit ke ghar 
inteqaa! ke din ya baad aurto'n aur mardo'n ka jama' hokar khaana 
peena aur mayyit ke ghar waalo'n ko zere baar karna sakht mana' 
hai. (Jali al-saut le-nahi ad-Da'wat Imamul-Maut, Bareily Shareef) 

Aa’la Hazrat alaihir rahmah se Sawaal kiya gaya 

Sawaal: Kya farmaate hain Ulama-e-Deen is mas'le mein ke 
Hinda ne apni Maut apni Hayaat mein kardi hai, to is soorat mein 
Hinda ko kab tak doosre ke yaha'n ki mayyit ka khaana nahi 
chaahiye aur agar Hinda ke ghar mein koi mar jaaye to is ka bhi 
khaana jaaiz hai aur kab tak yaani baras tak ya chalees din tak. Aur 
agar Hinda ne shuru se jumeraat ki faatiha na dilaai ho to chalees 
din ke baad saat jumeraat ki faatiha dilaana chaahe, ho sakti hai ya 
nahi? Bayyanu Tujarwa. 

Al-Jawab: Mayyit ke yahaan jo log jama' hote hain aur un ki 
da'wat ki jaati hai, is khaane ki to har tarah mumaani'at hai, aur 
baghair da'wat ke jumeraato'n, chaleeswi'n, chhe maahi, barsi mein 
jo bhaaji ki tarah aghniya (daulat mand) ko baanta jaata hai, woh 
bhi agarche be-maa'ni hai magar is ka khaana mana' hai. Behtar yeh 
hai ke Ghani na khaaye aur faqeer ko to kuehh muzaaiqa nahi ke 
wohi is ke mustahiq hain aur in sab ahkaam mein woh jis ne apni 
maut apni hayaat mein kardi aur jis ne na ki sab ke sab baraabar 
hain aur apne yaha'n maut ho jaaye to apna khaana khaane ki kisi 
ko mumaani'at nahi aur chaalees din ke baad bhi jumeraatein ho 

sakti hain. Allah ta'ala ke faqeero'n ko jab aur jo kuehh de sawaab 
hai. (Wallahu ta'ala aa'lm) 

(Fataawa Rizviya Jadeed, jild: 9, pg: 673, Jami'a Nizamiya Lahore) 

Eisaal-e-Sawaab Sunnat hai aur Maut mein 
Ziyaafat Mamnoo’ 

Fat-hul Qadeer waghaira mein hai ahle mayyit ki taraf se 
khaane ki ziyaafat tayyaar karni mana' hai ke shara' ne ziyaafat 
khushi mein rakhi hai na ke ghami mein aur yeh bid'at-e-shani'ah 
hai. Imam Ahmed aur Ibne Maaja ba-sanad Sahih Hazrat Jareed bin 
Abdullah Bijli raziyallahu anhu se raawi hain hum girohe sahaaba 
ahle mayyit ke yaha'n jama' hone aur unke liye khaana tayyaar 
karne ko murde ki niyaahat se shumaar karte they. 

(Fathul Qadeer, fasal fid-dafn, Maktaba Nooriya Rizviya, Sakkhar 2/103) 
(Fataawa Rizviya Jadeed, jild: 9, pg: 604, Jami'a Nizamiya Lahore) 

Soyam ke Chane kaun Tanaawul kar sakta hai? 

Imame Ahle Sunnat Imam Ahmed Raza Khan Muhaddise 
bareily alaihir rahma ne Soyam ke chano'n aur ta'aam-e-mayyit 
(Mayyit ka khaana) se mut'alliq ek sawaal ke jawaab mein irshaad 
farmaaya ke yeh cheezein ghani na le, faqeer le aur woh jo in ka 
muntazir rehta hai, in ke na milne se na-khush hota hai, us ka qalb 
siyah hota hai. Mushrik ya chamaar ko is ka dena gunaah, gunaah, 
gunaah hai, jabke faqeer lekar khud khaaye aur ghani le hi nahi aur 
le liye ho'n to musalman faqeer ko de de. Yeh hukm aam faatiha ka 
hai, niyaaze auliya kiraam ta'aam-e-maut nahi, woh tabarruk hai. 
Faqeer o Ghani sab lein jabke maani hui nazr bataur nazr-e shar'i na 
ho. Shar'i nazr phir ghair faqeer ko jaaiz nahi. 

(Fataawa Rizviya, jild: 4) 

Ek aur jagah yu'n farmaaya, mayylt ke yaha'n jo log jama' hote 
hain aur un ki da'wat ki jaati hai is khaane ki to har tarah mumani'at 
hai aur baghair d'awat ke Jumeraato'n, Chaaleeswein, Chhe Maahi, 
Barsi mein jo bhaaji ki tarah aghniya ko baanta jaata hai woh bhi 
agarche be-maa'ni hai magar is ka khaana mana' nahi behtar hai ke 
ghani na khaaye. (Fataawa Rizviya) 

Imam Ahmed Raza Khan alaihir rahma ki wasiyat 

Imame Ahle Sunnat Imam Ahmed Raza Khan Muhaddise 
bareily alaihir rahma he yeh wasiyat farmaai ke hamari faatiha ka 
khaana sirf fuqra ko khilaaya jaaye. (Wasaaya Shareef) 

Mayyit par Phoolo'n ki Chaadar daalna kaisa? 

Sawaal: Hamaare yaha'n mayyit ho gayi thi to is ke kafnaane 
ke baad phoolo'n ki chaadar daali gayi is ko ek pesh Imam afghani 
ne utaar daala aur kaha yeh bid'at hai, hum na daalne denge? 

Al-Jawab: Phoolo'n ki chaadar baalaye kafan daalne mein 
shar'an aslan harj nahi balke niyat-e-Hasan se Hasan hai, jaise 
quboor par phool daalna ke woh jab tak tar rahenge tasbeeh karte 
hain, is se mayyit ka dil bahelta hai aur rahmat utarti hai. Fatawa 
Aalamgeeri mein hai qabro'n par gulaab aur phoolo'n ka rakhna 
achha hai. 

(Fataawa Hindiya, Al-Baabus Saadis Ushr fi ziyaaratil quboor, jild: 
5, pg: 351, Noorani Kutub Khana, Peshawar) 

Fataawa Imam Qaazi Khan wa Imdaadul Fataah Sharah 
al-musannaf le-miraaqil falaah wa Raddul Mohtaar Alad-Durrul 
Mukhtaar mein hai: Phool jab tak tar rahe tasbeeh karta rehta hai, 
jis se mayyit ko uns haasil hota hai aur is ke zikr se rahmat naazil 
hoti hai. (Raddul Mohtaar, matlab fi Waza'ul Jadeed wa naho al aas 
Alal-quboor, jild: 1, pg: 606, Idaaratut Tabaa'tul Misriya Misr) (Fataawa 

Rizviya Jadeed, jild: 9, pg: 105, Raza Foundation, Jami'a Nizamiya 
Lahore) 

Janaaze par Chaadar daalna kaisa? 

Sawaal: Janaaze ke oopar jo chaadar nai daali jaati hai agar 
puraani daali jaaye to jaaiz hai ya nahi? Agar kul biraadri ke 
Murdo'n ke oopar ek hi chaadar bana kar daalte raha karein to jaaiz 
hai ya nahi? Is ki qeemat murda ke ghar se yaani qaleel qeemat 
lekar Maqbara, Qabristaan ya Madrasa mein lagaani jaaiz hai ya 
nahi? Aur chaadar mazkoor ooni ya sooti besh qeemat jaaiz hai ya 
nahi? 

Al-Jawab: Imame Ahle Sunnat Imam Ahmed Raza Khan 
Muhaddise bareily alaihir rahma farmaate hain ke chaadar nayi ho 
ya puraani, yaksaa'n hai. Haan miskeen par Tasadduq (sadqe) ki 
niyat ho to nayi oola aur agar ek hi chaadar mu'ayyen rakkhein ke 
har janaaze par wohi daali jaaye phir rakh chhodi jaaye, is mein bhi 
koi harj nahi balke is ke liye kapda waqf kar sakte hain. Durre 
Mukhtaar mein hai. 

Handiya, Janaaza aur is ke kapde ka waqf Sahih hai. 

(Durre Mukhtaar, Kitaabul Waqf, jild: 1, pg: 380, Dehli) 

Tahtaawi wa Raddul-Mohtaar mein hai: Janaaza kisra ke sath 
chaar paayi aur is ke kapde jin se mayyit ko dhaanpa jaaye. 

(Raddul Mohtaar, kitaabul Waqf, jild: 3, pg: 375, Bairut) 

Aur besh qeemat ba-nazre zeenat makrooh hai ke mayyit 
mahele taz'een nahi aur khaalis ba-niyat Tasadduq (Sadqa) mein 
harj nahi jaisa ke Huda (Qurbani) ke jaanwar ke jhul. 

(Fataawa Rizviya Jadeed, jild: 16, pg: 123, Jami'a Nizamiya Lahore) 

Giyaarhvin Shareef ka In'eqaad 

Sawaal: Giyaarhvin Shareef ke liye aap kya farmaate hain. 


32 


Bid'aat ke Khilaaf 100 Fatwe 


Giyaarhvi shareef ke roz faatiha dilaane se sawaab ziyaada hota hai 
ya aade din faatiha dilaane se? Buzrugo'n ke din ki yaadgaari ke 
liye din muqarrar karna kaisa hai? 

Jawaab: Mehboobaan-e-Khuda ki yaadgaari ke liye din 
muqarrar karna beshak iaaiz hai. Hadees Shareef mein hai Huzoor 
Kareem sallallahu alaihi wasallam har saal ke ikhtitaam par 
shohdaa-e- Uhad ki qabro'n par tashreef laate they. (Jaameul 
Bayaan (Tafseer Ibne Jareer) tahet aayat 1 3/24, daar ahya at-turaas 
al-arabi Bairut, 13/170) 

Shah Abdul Aziz Muhaddis Dehlvi alaihir rahma ne aisi Hadees 
ko aa'raase auliya kiraam (Auliya ke Urs) ke liye mustanad maana aur 
Shah Waliullah Sahib alaihir rahma ne kaha: Mashaikh ke Urs 
manaana is Hadees se saabit hai. (Ham'aat, Ham’aa 11, Shah 
Waliullah Academy, Hyderabad Pakistan, pg: 58) 

Oonchi Qabrein banaana Khilaafe Sunnat hai 

Imame ahle Sunnat Imam Ahmed Raza Khan Muhaddise 
bareily alaihir rahma se poochha gaya ke Qabr ka ooncha banaana 
kaisa hai? 

Aap ne jawaaban irshaad farmaaya ke khilaafe Sunnat hai. 

(Raddul Mohtaar, Kitaabus-Salaat, jild: 3, pg: 168) 

Mere waalid maajid, nieri waalida Maajida, mere bhai ki 
qabrein dekhiye ek baalisht se oonchi na hongi. 

(MalfoozaatShareef, pg: 428, Maktabatul Madina Karachi) 
Mazeed farmaate hain ke akaabir Ulama ne Ulama wa Mashaikh ki 
quboor par imaarat banaane ki ijaazat di hai. Kashful Ghata mein 
hai 'Mataalibul Momineen' mein likha hai ke Saif ne mashhoor 
Ulama wa Mashaikh ki qabro'n par imaarat banaana Mubaah (jaaiz) 
rakha taake log ziyaarat karein aur is mein baith kar aaraarn lein. 

Lekin agar zeenat ke liye banaayein to Haraam hai. Madina 
Munawwara mein Sahaaba kiraam alaihimur rizwaan ki qabro'n par 
agle zamaane mein qubbe ta'meer kiye gaye hain. Zaahir yeh hai ke 
us waqt jaaiz qaraar dene se hi yeh huwa aur Huzoor Sallallahu 
alaihi wasallam ke marqade anwar par bhi ek qubba hai. (Kashaful 
Ghata baab dafne mayyit, pg: 55, Ahmedi Dehli) (Fataawa Rizviya 
Jadeed, jild: 9, pg: 418, Jame'a Nizamiya Lahore) 

Waqt-e-Dafn Azaan kehna kaisa? 

Imame Ahle Sunnat Imam Ahmed Raza Khan Muhaddise 
bareily alaihir rahma se poochha gaya ke waqt-e-dafn Azaan kyun 
kahi jaati hai? 

Aap ne irshaad farmaaya ke Shaitaan ko door karne ke liye 
kyunke Hadees Shareef mein hai azaan jab hoti hai to shaitaan 36 
meel door bhaag jaata hai. Alfaaze Hadees mein yeh hai ke "Roha" 
tak bhaagta hai aur Roha Madina Munawwara se 36 meel door hai. 

(Sahih Muslim, kitaabus Salaat, Hadees: 388-389, pg: 204) 
(MalfoozaatShareef, pg: 526, Maktabatul Madina Karachi) 
Sawaal: Qabr par Azaan kehna jaaiz hai ya nahi? 

Jawaab: Imame ahle Sunnat Imam Ahmed Raza Khan Muhaddise 
bareily alaihir rahma farmaate hain qabr par azaan kehne mein 
mayyit ka dil bahelta aur is par Rehmate ilaahi ka utarna aur sawaal 
jawaab ke waqt Shaitaan ka door hona, aur un ke siwa aur bahut 
faaide hain jin ki tafseel hamaare risaale "Eizaan al-ajr Fi Azaanil 
Qabr" mein hai. (Fataawa Rizviya Jadeed, jild: 23, pg: 374, Raza 
Foundation, Lahore) 

Eisaal-e-Sawaab 

Imame Ahle Sunnat Imam Ahmed Raza Khan Muhaddise 
bareily alaihir rahma irshaad farmaate hain ke baat yeh hai ke 


34 


Bid'aat ke Khilaaf 100 Fatwe 


Faatiha, Eisaale Sawaab ka naam hai aur Momin amale nek ka ek 
sawaab is ki niyat karte hi haasil aur kiye par dus ho jaata hai. 

(Al-Hujjatul faatiha Li-Tayyib al-ta'een Wal-Faatiha, pg:14, Lahore) 

Raha khaana dene ka sawaab woh agarche is waqt maujood 
nahi to kya sawaab pahonchaana shaayad daak (post) ya parcel mein 
kisi cheez ka bhejna samjha hoga ke jab tak woh shay (cheez) 
maujood na ho, kya bheji jaaye? 

Halaanke is ka tareeqa sirf janaabe Baari mein du'a kama hai ke 
woh sawaab mayyit ko pahonchaaye. Agar kisi ka yeh aiteqaad hai 
ke jab tak khaana saamne na kiya jaaye ga sawaab na pahonche ga 
to yeh gumaan is ka mahez ghalat hai. (Al-Hujjatul faatiha Li- tayib 
at-Ta'een Wal-Faatiha, pg: 14, Lahore) 

Ek sawaal ke jawaab mein ke Zaid apni zindagi mein khud 
apne liye Eisaale Sawaab kar sakta hai ya nahi? 

Irshad farmaate hain haa'n kar sakta hai, Mohtaajo'n ko chhupa 
kar de, yeh io aam riwaaj hai ke khaana pakaaya jaata hai aur 
tamaam aghniya wa biraadri ki da'wat hoti hai, aisa na kama 
chaahiye. 

(MalfoozaatShareef, pg: 48, hissa 3, Muslim University Press Aligarh) 

Qur’an Khwaani ki Ujrat 

Imame Ahle Sunnat Imam Ahmed Raza Khan Muhaddise 
bareily alaihir rahma ne Qur'an Khwaani ke liye ujrat lene aur dene 
ko na-jaaiz qaraar diya hai. (Fataawa Rizviya, jild: 4, pg, 318, 
mubarakpur) 

Shabe Bara'at aur Shaadi mein Aatish baazi 

Imame ahle Sunnat Imam Ahmed Raza Khan Muhaddise 
bareily alaihir rahma farmaate hain: 

Aatish baazi jis tarah Shaadiyo'n aur Shabe Bara'at mein raaij 

hai, beshak Haraam aur poora Haraam hai. Isi tarah yeh gaane 
baaje ke in balaad (Shehro'n) mein ma'mool wa raaij hain bila- 
shubha mamnoo' wa na-jaaiz hain. Jis Shaadi mein is tarah ki 
harkatein ho'n musalmano'n par laazim hai ke us mein hargiz 
shareek na ho'n. Agar na daanista shareek ho gaye to jis waqt is 
qism ki baatein shuru ho'n ya un logon ka iraada ma'loom ho, sab 
musalman mard, aurto'n par laazim hai fauran usi waqt (mehfil se) 
uth jaayein. (Haadiun Naas, pg: 3) 

Nasab par Fakhr karna Jaaiz nahi 

Imame ahle Sunnat Imam Ahmed Raza Khan Muhaddise 
bareily alaihir rahma farmaate hain ke: 

1. Nasab par fakhr jaaiz nahi hai. 

2. Nasab ke sabab apne aap ko bada jaanna, takabbur karna jaaiz 
nahi. 

3. Doosro'n ke nasab par taa'n jaaiz nahi. 

4. Unhein kam nasabi ke sabab haqeer jaanna jaaiz nahi. 

5. Nasab ko kisi ke haq mein aar ya gaali samajhna jaaiz nahi. 

6. Is ke sabab kisi musalman ka dil dukhaana jaaiz nahi. 

7. Ahaadees jo is baare mein aayi'n, inhi'n maa'fi ki taraf naazir 
hain, kisi musalman balke kaaftr zimmi ko bhi bila haajate Shar'i 
aise alfaaz se pukaarna ya ta'beer karna jis se us ki dil shikni ho, 
usey eeza pahonche, shar'an na-jaaiz wa Haraam hai, agarche baat 
ft nafsehi sachchi ho. (Iraadatul Adab Le-Faazil an-nasab, pg: 3) 

Haazir o Naazir ka Falsafa 

Munkireen ka ilzaam hai ke Imam Ahmed Raza Khan 
Muhaddise bareily alaihir rahma aur un ke maanne walo'n ka yeh 
aqeeda hai ke Huzoor Kareem Sallallahu alaihi wasallam har jagah 
haazir wa naazir hain, halaanke yeh bahut sangeen bohtaan hai jo 

ke Imam Ahmed Raza Muhaddise bareily alaihir rahma aur un ke 
maanne walo'n par lagaaya jaata hai. 

Isi ko bunyaad bana kar yeh bhi ilzaam lagaaya jaata hai ke 
Barelwi Hazraat apni mehfilo'n mein ek khaali Kursi rakhte hain ke 
Huzoor Sallallahu alaihi wasallam is par baithen ge. Mazeed yeh 
bhi kaha jaata hai ke salaat o salaam mein Barelwi Hazraat is liye 
khade hote hain ke un ka aqeeda yeh hai ke Huzoor Sallallahu 
alaihi waslallam tashreef laate hain aur yeh bhi kaha jaata hai ke 
Barelvi q. ^ <q1 qgA ' (Ash-hado Anna Muhammadur 

Rasoolullah Sallallahu alaihi wasallam) par is liye khade hote hain ke 
Huzoor Sallallahu alaihi wasallam us waqt tashreef laate hain. 

Aqeeda Haazir o Nazir 

Imame Ahle Sunnat Imam Ahmed Raza Khan Muhaddise 
bareily alaihir rahma ka aqeeda yeh hai ke hamaare Aaqa o Maula 
Sallallahu alaihi wasallam apne Rauza-e-paak mein Hayaat-e Hissi 
o Jismaani ke saath Zinda hain aur poori kaainaat Aap Sallallahu 
alaihi wasallam ke saamne maujood hai aur Allah ta'ala ki ataa se 
kaainaat ke zarre zarre par Aap Sallallahu alaihi wasallam ki nigah 
hai. Allah ta'ala ki ataa se jab chaahein, jahaan chaahein, jis waqt 
chaahein jism o jismaaniat ke saath tashreefle ja sakte hain. 

Halaanke hum Mehfil-e-Milaad ke mauqe par K’^rsi Ulama o 
Mashaaikh ke baithne ke liye rakhte hain, Salaat o Salam ke waqt 
is liye khade hote hain taake ba-adab baargaahe Risaalat Sallallahu 
alaihi wasallam mein Salaam pesh kiya jaaye aur hum 
<hlj (Ash-hado anna Muhammadur Rasoolullah) par nahi 
balke SjLJl (Hayya Alas salaah) aur (Hayya 

Alal-falaah) par khade hote hain. Yeh tamaam ilzamaat Imam 
Ahmed Raza Khan Muhaddise bareily alaihir rahma aur un ke 
maanne walo'n par bohtaan hain jabke Imame Ahle Sunnat Imam 

Ahmed Raza Khan Muhaddise bareily alaihir rahma ka aqeeda 
Islaami aqeeda hai. 

Peer o Murshid aur Mureeda ke darmiyan Parda 

Baaz khaanqaho'n mein Peer Sahib apne Mureed aur 
Mureedniyo'n ko be-parda apne saamne bithaate hain. Be-takallufi 
ke saath guftagu, hansi mazaaq karte hain aur baaz to Ma'aazallah 
apni mureedniyo'n se haath bhi milaate hain aur mureedniyo'n ki 
peeth par haath bhi rnaarte hain, magar is na-jaaiz fe'l ke mut'alliq 
Sunniyo'n ke Imam, Imame Ahle Sunnat Imam Ahmed Raza Khan 
Muhaddise bareily alaihir rahma irshaad farmaate hain ke beshak 
har ghair mehram se parda farz hai jis ka Allah ta'ala aur is ke 
Rasool Sallallahu alaihi wasallam ne hukm diya hai, beshak Peer 
Mureeda ka mehram nahi ho jaata. Huzoor Sallallahu alaihi 
wasallam se badh kar ummat ka peer kaun hoga? Woh yaqeenan 
Abur-rooh hota hai. Agar peer hone se aadmi mehram ho jaaya 
karta to chaahiye tha ke Nabi se is ki ummat se kisi aurat ka Nikah 
na ho sakta. (Masaail-e-Sama'a, Lahore, pg: 32) 

Jaa’li (Naqli)Aamilon ka Faal kholna 

Jagah jagah sadko'n aur foot patho'n par jaa'li aamilo'n ka ek 
giroh sargarme amal hai, jo ulte seedhe faal naame nikaal kar 
awaam ke aqaaid ko mutazalzal karte hain, saada lauh 
musalmano'n ki jebein khaali karwaayi jaati hain, phir yeh sab ahle 
Sunnat ke khaate mein daal diya jaata hai, magar ahle Sunnat ke 
Imam apni kitaab mein musalmano'n ki islaah is tarah farmaate 
hain: 

Sawal: Faal kya hai? Jaaiz hai ya nahi? Saa'di o Hafiz waghaira 
ke faal naame sahih hain ya nahi? 

Jawab: Imame Ahle Sunnat Imam Ahmed Raza Khan 

Muhaddise bareily alaihir rahma farmaate hain: Faal ek qism ka 
istikhaara hai, istikhaara ki asl kutube ahaadees mein ba-kasrat 
maujood hai, magar yeh faal neeme jo awaam mein mashhoor aur 
akabir ki taraf mansoob hain be-asl o baatil hain aur Qur'ane azeem 
se faal kholna mana hai aur Diwaan-e-Hafiz waghaira se bataur 
tafaaul jaaiz hai. (Fataawa Rizviya Jadeed, jild: 23, pg: 327, Raza 
foundation Lahore) 

Shiyo'n ki Majaalis mein jaana, Niyaz 
Khaana, Siyaah Libaas Haraam hai 

Baaz log Imam Ahmed Raza alaihir rahma aur un ke pairo- 
kaaro'n par yeh ilzaam lagaate hain ke woh Shiya hazraat ke 
himaayati hain, jabke is ke bar-aks Imam Ahmed Raza alaihir 
rahma ki kitabo'n mein Shiyo'n aur un ke baatil aqaaid ki itni 
mukhaalifat maujood hai jitni kisi aur firqe ke peshwa ki bhi 
kitabo'n mein nahi milti chunaanche ... 

lmame Ahle Sunnat Imam Ahmed Raza Khan Muhaddise 
bareily alaihir rahma farmaate hain Raafziyo'n (Shiyo'n) ki Majlis 
mein Musalmano'n ka jaana aur Marsiya sunna Haraam hai. Un ki 
Niyaz ki cheez na li jaaye, un ki Niyaz niyaz nahi aur woh 
ghaaliban najaasat se khaali nahi hoti. Kam az kam un ke napaak 
qillatain ka paani zaroor hota hai aur woh haazri sakht mal'oon hai 
aur is mein shirkat mojibe laa'nat. Muharramul Haraam mein Sabz 
(Hara) aur Siyah (Kaala) kapde alaamate sog hain aur sog Haraam 
hai. Khusoosan Siyah ka Shi'aar Raafziyaan (Shiyo'n ka tareeqa) 
hai. (Fataawa Rizviya Jadeed, jild: 23, pg:756, Raza Foundation Lahore) 

Hayaat-e-Anbiya aur Hayaat-e-Aulyia 

lmame Ahle Sunnat Imam Ahmed Raza Khan Muhaddise 
bareily alaihir rahma se poochha gaya ke Anbiya kiraam alaihimus 

salaam aur Auliyaa-e-kiraam ki Hayaat-e-Barzakhiya mein kya farq 
hai? 

Aap ne jawaaban irshaad farmaaya ke Anbiya kiraam alaihimus 
salaam ki Hayaat Haqeeqi, Hissi, duniyaawi hai. 

(Sunan Ibne Maaja, kitaabul Janaaiz, Hadees:1637, jild:2, pg:291) 
un par tasdeeq waa'da-e-Ilaahiya ke liye mahez ek aan ko maut 
taari hoti hai phir fauran un ko waise hi hayaat ataa farma di jaati 
hai. (Hashiya Tafseer Saawi, Paarah:3, Surah Aale Imran, jildtl, pg:340) 
Is Hayaat par wohi ahkaame duniyawi hain, un ka tarka baanta 
jaaye ga, un ki azwaaj ko Nikah haraam neez azwaaje mutahharaat 
par iddat nahi, woh apni quboor mein khaate peete namaaz padhte 
hain. Ulama, Shohda ki Hayaat-e-Barzakhiya (yaani aalme barzakh 
ki zindagi) agarche Hayaat-e-duniyawiya (yaani duniyawi zindagi) 
se afzal o aa'la hai magar is par Ahkaam-e-duniyawiya jaari nahi. 
Aur in ka tarka taqseem hoga, in ki azwaaj iddat karengi. 

(Zurqaani Shareef Alal-Mawahibul Ladunniya, An-nau-ar-raab'e, 
jild:7, pg:364- 365) 

(Malfoozaat Shareef, pg:362, maktaba-tul Madina Karachi) 
lmame Ahle Sunnat Imam Ahmed Raza Khan Muhaddise 
bareily alaihir rahma farmaate hain: Yaqeen jaano ke Huzoore 
Aqdas Sallallahu alaihi wasallam sachchi haqeeqi duniyaawi 
jismaani Hayaat se waise hi Zinda hain jaise wafaat shareef se 
pehle they. Un ki aur tamaam Anbiya kiraam alaihimus salam ki 
maut sirf waada-e-Khuda ki tasdeeq ko ek aan ke liye thi, un ka 
wisaal sirf nazre awaam se chhup jaana hai. 

Imam Muhammad Ibne Alhaaj Makki Madkhal aur Imam 
Ahmed Qastalaani Mawahibul Ladunniya mein aur aimma-e-Deen 
rahimahumullahu farmaate hain: Huzoore Aqdas Sallallahu alaihi 
wasallam ki Hayaat Wafaat mein is baat mein kuchh farq nahi ke 

woh apni ummat ko dekh rahe hain aur un ki haalato’n aur un ki 
niyato'n, un ke iraado'n, un ke dilo'n ke khayaalo'n ko pehchaante 
hain aur yeh sab Huzoor Sallallahu alaihi wasallam par aisa roshan 
hai jis mein aslan posheedgi nahi. (Al-madkhal Le-ibne Alhaj, fasl fi 
Ziyaratil Quboor, jild: 1 , pg:252, Daarul Kitaab al-arabi Bairut) 

(Fataawa Rizviya Jadeed, jild: 10, pg:764, Raza Foundation, Lahore) 

Allah ta’ala ka ilme Ghaib Zaati aur Huzoor 
Sallallahu alaihi wasallam ka ilme ghaib Ataai hai 
Pehla Fatwa 

kya Allah ta'ala aur us ke Mehboob Sallallahu alaihi wasallam 
ka ilm baraabar hai? Imame Ahle Sunnat Imam Ahmed Raza Khan 
Muhaddise bareily alaihir rahma farmaate hain ke Hum ahle Sunnat 
ka mas'ala-e-ilme ghaib mein yeh aqeeda hai ke Allah ta'ala ne 
Huzoor Sallallahu alaihi wasallam ko ilme ghaib inaayat farmaaya. 
Khud Rabb Jalla Jalalahu farmaata hai: 

Al-quran: 

Tarjama: Yeh Nabi ghaib ke bataane mein bakheel nahi. 

(Surah-e-Takveer, Aayat: 24, Parah: 30) 

Tafseer Ma'alimut-Tanzeel aur Tafseere Khaazin mein hai yaani 
Huzoor Sallallahu alaihi wasallam ko ilme ghaib aata hai, woh 
tumhein bhi ta'leem farmaate hain. (Tafseere Khazin, Surah Takveer 
aayat: 24, jild: 4, pg: 357) 

Allah ta'ala aur Huzoor Sallallahu alaihi wasallam ka ilm 
baraabar to dar-kinaar, main ne apni kitaabo'n mein tasreeh kardi 
hai ke agar tamaam awwaleen o aakhireen ka ilm jama kiya jaaye 
to us ilm ko ilme Ilaahi jalla Jalalahu se woh nisbat hargiz nahi ho 
sakti jo ek qatre ke karodwein hisse ko karod samandar se hai, ke 
yeh nisbat mutanaahi ki mutanaahi (yaani mehdood) ke saath hai 

aur woh ghair mutanaahi (yani la-mehdood), mutanaahi ko ghair 
mutanaahi se kya nisbat hai. (Malfoozaat Shareef, pg:93, Takhreei 
shuda, Maktabatul Maktabatul Madina, Karachi) 

Doosra Fatwa 

Imame Ahle Sunnat Imam Ahmed Raza Khan Muhaddise 
bareily alaihir rahma farmaate hain ke ilme ghaib zaati ke apni zaat 
se hai, be kisi ke diye huwe Allah ta’ala ke liye khaas hai. In aayto’n 
mein yehi ma'ana muraad hain ke be-Khuda ke diye koi nahi jaan 
sakta aur Allah ta’ala ke bataaye se Anbiya kiraam ko ma'loom 
hona zarooriyaate Deen se hai. Qur'an-e-Majeed ki bahuat aayatein 
is ke suboot mein hain. (Fataawa Rizviya) 

Teesra Fatwa 

Aa’la Hazrat Imam Ahmed Raza Khan Muhaddise bareily 
alaihir rahma farmaate hain ke ghaib ka ilm Allah ta'ala ko hai, phir 
us ki ataa se us ke Habeeb Sallallahu alaihi wasallam ko hai. 

(Fataawa Rizviya Jadeed, jild: 27, pg:233, Raza foundation Lahore) 

Jaahil Peer ka Mu reed hona 

Maujooda daur mein har jaanib jaahil Peero'n aur Jaa'li 
Soofiyo'n ka deraa hai. Nadaan log un ke paas jaate hain aur apna 
maal un par lutaate hain, phir jab hosh aata hai to cheekh uthtey 
hain ke Peer Sahib ne hamein loot liya, Hamara maal kha liya, 
Hamari izzat patnaal kardi. Isi liye Imame Ahle Sunnat Imam 
Ahmed Raza Khan Muhaddise bareily alaihir rahma ne Jaahil 
Faqeer o Peer se bai'at karne ki mumaani'at farmaai hai. Hamesha 
Sunni Sahihul aqeeda Aalim aur Paabande Shari'at Peer se bai'at ki 
jaaye. Chunaanche Imame Ahle Sunnat Imam Ahmed Raza Khan 
Muhaddise bareily alaihir rahma se poochha gaya ke Jaahil Faqeer 

ka Mureed hona Shaitaan ka Mureed hona hai? 

Aap ne jawaaban irshaad farmaaya ke bila-shub'ha Jaahil 
Faqeer ka Mureed hona Shaitaan ka Mureed hona hai. 

(Malfoozaat Shareef, pg:297, Maktabatul Madina Karachi) 

Bai’at ke Chaar Sharaait hain 

Bai'at us shakhs se karni chaahiye jis mein chaar baatein ho'n, 
warna bai'at jaaiz na hogi. 

1. Sunni Sahihul Aqeeda ho, 

2. Kam az kam itna ilm zaroori hai ke bila kisi ki imdaad ke 
apni zaroorat ke masaail kitaab se khud nikaal sake, 

3. Us ka Silsila Huzoor Sallallahu alaihi wasallam tak muttasil 
(yaani mila huwa) ho, munqata' (yaani toota huwa ) na ho, 

4. Fasiq Mo'allin na ho. 

Taanbe aur Peetal ke Ta’weez 

Imame Ahle Sunnat Imam Ahmed Raza Khan Muhaddise 
bareily alaihir rahma se poochha gaya ke Taanbe, Peetal ke 
Ta’weezo'n ka kya hukm hai? 

Aap ne jawaaban irshaad farmaaya ke Taanbe aur Peetal ke 
Ta'weez mard o aurat dono'n ko makrooh aur Sone Chandi ke 
Ta'weez mard ko haraam, aurat ko jaaiz hain. 

(Malfoozaat Shareef, pg: 328, Maktabatul Madina, Karachi) 

Imam Zaamin ka Paisa 

Aaj kal ek riwaaj chal pada hai ke jab bhi koi Shakhs Safar 
mein jaata hai ya kisi ki jaan ki hifaazat maqsood hoti hai, to 
Aurtein us ke baazu par ek Sikka (Coin) kapde mein lapet kar 
baandh deti hain aur is ka naam "Imam Zaamin" rakkha gaya hai, 
jo ke bilkul khud saakhta kaam hai, na is ki koi asl hai na kahin is 

ka hukm diya gaya hai. Baaz bad lagaam log is ko bhi ahle Sunnat 
ke khaate mein daal dete hain aur kehte hain yeh Barelwiyo'n ke 
Imam ka kaam hai, halaanke Imame Ahle Sunnat Imam Ahmed 
Raza Khan Muhaddise bareily alaihir rahma ka is kaam se koi 
Waasta nahi balke Imam Ahmed Raza Khan Muhaddise bareily 
alaihir rahma se poochha gaya ke kya Imam zaamin ka jo paisa 
baandha jaata hai, is ki koi asl hai? 

Aap ne irshaad farmaaya ke "Kuch Nahi." (Malfoozaat Shareef, 
pg:328, Maktabatul Madina, Karachi) 

Ghairullah se Istighaasa aur Madad ke 
mutaalliq Aqeeda 

Ghairullah se Istighaasa aur Madad ke mutaalliq Musalmano'n 
par yeh ilzaam lagaaya jaata hai ke woh Huzoor Sallallahu alaihi 
wasallam aur Auliya kiraam rahimahumullahu ko Ma'bood maan 
kar un se madad maangte hain, jo ke khula bohtaan hai. 
Musalmaanane Ahle Sunnat buzrugaane Deen ko Allah ta'ala ki 
sifaat ka mazhar jaan kar un se madad maangte hain. Is mu'aamle 
mein Aa'la Hazrat Imam Ahmed Raza Khan Muhaddai bareily 
alaihir rahma ko khoob badnaam kiya jaata hai aur Ma'aazallah 
Mushrik aur Bid'ati tak kaha aur mash'hoor kiya jaata hai. Aey 
kaash! aise log Aa'la Hazrat Imam Ahmed Raza alaihir rahma ki 
kitaabo'n ka mutaale'a karte to aisi bad gumaani na phailaate. Ab 
Aa'la Hazrat alaihir rahma ka aqeeda mulaahiza farmaayein. 

Chunaanche Imame Ahle Sunnat Imam Ahmed Raza Khan 
Muhaddise bareily alaihir rahma ek istiftaa ke jawaab mein likhte 
hain: 

Huzoor Sallallahu alaihi wasallam aur Auliya kiraam se 
Istighaasa aur Isti'aanat mashroot taur par jaaiz hai jabke inhein 
Allah ta'ala ka Banda aur us ki baargaah mein waseela jaane aur 

inhein "ba Izne Ilaahi wal-mudabbiraat amra" se maane aur 
aitemaad karle ke be-hukme Khuda ta'ala zarraa nahi hil sakta aur 
Allah ta'ala ke diye baghair koi ek hissa nahi de sakta. Ek harf nahi 
sun sakta, palak nahi hila sakta aur beshak sab musalmano'n ka 
yehi ai'teqaad hai. (Ahkaame Shari'at, Hissa: 1, pg: 4) 

Faraaiz ko Chhod kar Nafl bajaa laana 

Waqt ke Imam par ek ilzaam yeh bhi lagaaya jaata hai ke 
unho'n ne is ummat ko mustahibbaat aur nawaafil mein laga diya. 
Faraaiz ki ahmiyat ko faraamosh kiya gaya. Halaanke Aa'la Hazrat 
Imam Ahmed Raza Khan Muhaddis bareilly alaihir rahma ke 
fataavve aur un ki kitaabo'n ka agar koi ta'assub ki ainak utaar kar 
mutaale'a kare to woh be-saakhta bol uthey ga ke Imame Ahle 
Sunnat Imam Ahmed Raza Khan Muhaddise Bareily alaihir rahma 
Islami Aqaaid ke tarjamaan they, chunaanche: 

Imame Ahle Sunnat Imam Ahmed Raza Khan Muhaddise 
Bareily alaihir rahma likhte hain ke Abu Muhammed Abdul Qadir 
Jeelani raziyallahu anho ne apni kitaab Mustataab Futuhul-Ghaib 
mein kya kya jigar shigaaf misaalein aisey Shakhs ke liye irshaad 
farmaai hain jo Farz chhod kar Nafl bajaa laaye. Is kitaab mein 
farmaaya ke agar Faraaiz ki adaayegi se pehle Sunan o Nawaafil 
mein mashghool ho to Sunan o Nawaafil qubool nahi hotien balke 
moojibe ihaanat hoti hain. (A'izzul-lktinaah fi Sadaqa Maane'y az-Zakaat, 
pg: 10-11) 

Tareeqat ki Asl Tareef 

Jaahil logo'n ne Maslake ahle Sunnat ko badnaatn karne ke liye 
jahaalat ka naam tareeqat rakh diya. Charas, bhang, Naach Gaane, 
Satte ke number bataane walo'n aur jaa'li aamilo'n ka naam tareeqat 
rakh diya aur Ma'aazallah yeh bohtaan A'ala Hazrat Imame Ahle 

Sunnat Imam Ahmed Raza Khan Muhaddise bareily alaihir rahma 
par lagaaya jaata hai ke yeh unhon ne sikhaaya hai. Imame ahle 
Sunnat ki ta'leemaat ka mutaale'a kiya jaaye to haqeeqat saamne aa 
jaati hai, chunaanche: 

Imame Ahle Sunnat Imam Ahmed Raza Khan Muhaddise 
bareily alaihir rahma irshaad farmaate hain ke tareeqat naam hai 
"wusool ilallah ka"" mahez iunoon o jahaalat hai do harf padha 
huwa jaanta hai tareeq tareeqa tareeqat Raah ko kehte hain, na ke 
pahonch jaane ko. To yaqeenan tareeqat bhi Raah hi ka naam hai. 
Ab agar woh Shari'at se juda ho to basharate Qur'ane Azeetn Khuda 
Ta'ala tak na pahonchaaye gi balke Shaitaan tak le jaaye gi, jannat 
mein na le jaaye gi balke jahannam mein, ke Shari'at ke siwa sab 
Raaho'n ko Qur'ane Azeem baatil o mardood farmaa chukaa. 

(Maqaalul Urafa ba-ai'zaaze Shara' o ulama, Karachi, pg: 7) 

Jashne Wiladat Ka Charaaghaa’n 

Imame Ahle Sunnat Imam Ahmed Raza Khan Muhaddise 
bareily alaihir rahma se poochha gaya ke milaad shareef mein jhaad 
(yaani panj shaakha Mash'al) fanoos, faroosh waghaira se zaib o 
zeenat israaf hai ya nahi? 

Aap ne jawaaban irshaad farmaaya ke ulama farmaate hain 
yaani israaf mein koi bhalaai nahi aur bhalaai ke kaamo'n mein 
kharch karne mein koi israaf nahi. 

(Tafseere kash'shaaf, Surah Furqaan, aayat: 67, jild: I, pg: 293) 

Jis shaye se ta'zeem zikr shareef maqsood ho hargiz mamnoo' 
nahi ho sakti. (Malfoozaat Shareef, pg: 174, Maktabatul Madina) 

Imam Ghazaali alaihir rahma ne lhya ul-uloom mein Hazrat 
Sayyed Abu Ali Roodbaari alaihir rahma se naql kiya ke ek 
Banda-e Saaleh ne Majlise Zikr shareef tarteeb di hai aur us mein 
ek hazaar sham'ein raushan keein. Ek Shakhs zaahir been pahonche 

aur yeh kaifiyat dekh kar waapas jaane lage. Baaniye Majlis ne 
haath pakda aur andar le jaakar farmaaya ke jo Shama' main ne 
ghaire Khuda ke liye raushan ki woh bujha deejiye. Koshish ki jaati 
theein aur koi Shama' thandi na hoti. 

(Ihya Uloomud-deen, doosra hissa, kitaab aadaabul Akl, pg: 26) 

Janaab-e-Risaalat Ma'aab Ko 
Adab ke Saath Pukaarna 

Adab aur ta'zeem ka taqaaza yeh hai ke Janaabe Risaalat 
Ma'aab Sallallahu alaihi wasallam ko Aap ke zaati naam 
Muhammed Sallallahu alaihi wasallam se na pukaara jaaye aur na 
hi Naa't shareef mein padha jaaye balke ya RasoolAllah, ya 
HabeebAIlah, ya NabiAllah aur ya Rehmatal Lil-aa'lameen keh kar 
nida di jaaye. 

Har jagah Masaajid mein, Mehraabo'n mein, Postaro'n aur 
Bainaro'n mein bhi "Ya Muhammed Sallallahu alaihi wasallam" ki 
jagah Ya RasoolAllah, Ya HabeebAIlah, Ya NabiAllah aur Ya 
Rehmatal Lil-aa'lameen hi tehreer kiya jaaye taake Huzoor 
Sallallahu alaihi wasallam ka adab o ehteraam malhooz rahe. 

Chunaanche Imame Ahle Sunnat Imam Ahmed Raza Khan 
Muhaddise bareily alaihir rahma ek sawaal ke jawaab mein irshaad 
farmaate hain: 

Qur'ane Majeed ki aayat hai ke Rasool ka pukaarna apne mein 
aisa na thheraa lo jaise ek doosre ko pukaarte ho. Ab ek doosre 
mein Baap aur Maula aur Badshah sab aa gaye. lsi liye Ulama 
farmaate hain: Naame paak lekar Nida karna Haraam hai. Agar 
riwaayat mein maslan Ya Muhammed Sallallahu alaihi wasallam 
aaya ho to is ki jagah bhi Ya RasoolAllah Sallallahu alaihi 
wasallam kahe. Is mas'le ka bayaan Imame ahle Sunnat alaihir 
rahma ka risaala "Tajalli al-yaqeen be-an Nabiyeena Sayyedil 

Mursaleen" mein dekhiye. 

(Fataawa Rizviya Jadeed, jild: 15, pg: 171, Jami'a Nizamiya Lahore) 

Mard ka Baal Badhaana 

Imame Ahle Sunnat Imam Ahmed Raza Khan Muhaddise 
bareily alaihir rahma se poochha gaya ke aksar baal badhaane 
waale log Hazrat Gesu Daraaz ko daleel laate hain. 

Aap ne jawaaban irshaad farmaaya ke jahaalat hai. Huzoor 
Sallallahu alaihi wasallam ne bakasrat Ahaadeese Saheeha mein un 
mardo'n par laa'nat farmaai hai jo Aurto'n se mushaabihat paida 
karein aur Aurto'n par jo Mardo'n se. 

(Sahih Bukhari, kitaabul Libaas, Hadees: 5885, pg: 4) 

Aur tashabboh ke liye har baat mein poori waza' banaana 
zaroori nahi (sirf) ek hi baat mein mushaabihat kaafi hai. 

(Malfoozaat Shareef, pg: 297, Maktabatui Madina Karachi) 

Mard ko Choti rakhna Haraam hai 

Imame Ahle Sunnat Imam Ahmed Raza Khan Muhaddise 
Bareily alaihir rahma se poochha gaya ke Mard ko Choti rakhna 
jaaiz hai ya nahi? baaz faqeer rakhte hain. 

Aap ne jawaaban irshaad farmaaya ke Haraam hai. Hadees 
Shareef mein farmaaya: Allah Ta'ala ki laa'nat hai aise Mardo'n par 
jo Aurto'n se mushaabihat rakkhein aur aisi Aurto'n par jo Mardo'n 
se mushaabihat paida karein. 

(Musnade Ahmed Bin Hambal, Hadees: 3151, jild: 1, pg: 727) 
(Malfoozaat Shareef, pg: 281, Maktabatui Madina Karachi) 

Allah Ta'ala ko'Aashiq aur Huzoor Sallallahu 
alaihi wasallam ko Ma'shooq kehna Najaaiz hai? 

Sawaal: Allah Ta'ala ko 'Aashiq aur Huzoor Sallallahu alaihi 

wasallam ko us ka Ma'shooq kehna jaaiz hai ya nahi? 

Jawaab: Imarne Ahle Sunnat Imam Ahmed Raza Khan 
Muhaddise bareily alaihir rahma farmaate hain: Najaaiz hai ke 
maa'nie Ishq Allah Ta'ala ke Haq mein muhaal qat'ai hain aur aisa 
lafz be warood Suboote Shara'i Allah Ta'ala ki Shaan mein bolna 
Mamnoo' qat'ai. 

(Fataawa Rizviya Jadeed, jild: 21, pg: 1 14 Raza Foundation Lahore) 

Madina Tayyiba ko Yasrib Kehna 
Najaaiz o Gunaah hai 

Sawaal: Kya Hukm Sharaa' shareef ka is baare mein ke Madina 
Shareef ko "Yasrib" kehna jaaiz hai ya nahi? Jo shakhs yeh lafz 
kahe is ki nisbat kya hukm hai? 

Jawaab: Imarne Ahle Sunnat Imam Ahmed Raza Khan 
Muhaddise bareily alaihir rahma farmaate hain: Madina Tayyiba ko 
Yasrib kehna Tlajaaiz o Mamnoo' o Gunaah hai aur kehne waala 
Gunah gaar. 

Huzoor Sallallahu alaini wasallam irshaad farmaate hain ke jo 
Madina ko Yasrib kahe us par Tauba Waajib hai. Madina Taabah 
hai, Madina Taabah hai (Isey Imam Ahmed ne ba-sanade Sahih 
Baraa Bin 'Aazib raziyallahu anho se riwaayat kiya). 

(Musnade Imam Ahmed Bin Hambal, Al-Maktab al-Islami, Bairut, 
Jild:4, pg:285) 

(Fataawa Rizviya Jadeed, jild: 21, pg: 116, Raza Foundation Lahore) 

Madina Munawwara 
Makkah Mukarrama se bhi Afzal hai 

Sawaal: Huzoor Sallallahu alaihi wasallam ka Mazaare Aqdas 

balke Madina Tayyiba Arsh o Kursi o Ka'aba Shareef se afzal hai 
ya nahi? 

Jawaab: Imarne Ahle Sunnat Imam Ahmed Raza Khan 
Muhaddise Bareily alaihir rahma farmaate hain: Turbate At’har 
yaani woh zameen ke Jisme Anwar se muttasil hai Ka'aba 
Mu'azzama balke Arsh se bhi Afzal hai. 

(Maslak Mutaqassit ma' Irshaadus Saari, Baab Ziyarate Sayyedil 
Mursaleen, pg: 336, Daarul Kitaab al-arabi, Bairut) 

Baaqi Mazaar Shareef ka baalaai (OOpari) hissa is mein 
daakhil nahi ke Kaa'ba Mu'azzama Madina Tayyiba se Afzal hai, 
haan is mein ikhtilaaf hai ke Madina Tayyiba siwaaye mauza 
I urbate At'har aur Makkah Mu'azzama siwaaye Ka'aba Mukarrama 
in dono'n mein kaun Afzal hai, aksar jaanibe Saani hain aur apna 

Maslak awwal aur yehi mazhab Farooqe Azam raziyallahu anho 
hai. 

Tabraani Shareef ki Hadees Shareef mein tasreeh hai ke Madina 
Munawwara Makkah Mukarrama se Afzal hai. 

(A1 Mo’jamul Kabeer Lil-Tabraani, Hadees: 4450, jild: 4, pg: 288, 
Al-Maktabatul Faisalya, Bairut) 

(Fataawa Rizviya Jadeed, jild: 10, pg:711, Raza Foundation Lahore) 

Haraam Maal par Niyaaz dena Nira 
Wabaal hai 

Imarne Ahle Sunnat Imam Ahmed Raza Khan Muhaddise 
Bareily alaihir rahma farmaate hain ke jo Shakhs Haraam maal par 
niyaaz deta hai aur kehta hai ke Huzoor Sallallahu alaihi wasallam 
qabool farma lete hain, us Shakhs ka yeh qaul ghalat Sareeh o 
baatil qabeeh aur Huzoor Sallallahu alaihi wasallam par ifteraaye 
faseeh hai. 

zinhaar maale Haraam qaabile qabool nahi, na usay Raahe 

Khuda mein sarf karna rawaa Qaaiz), na is par Sawaab hai balke 
nira Wabaal hai. 

(Fataawa Rizviya Jadeed, jild: 21, Raza Foundation Lahore, pg. 105) 

Jahilaana Rasm 

Sawaal: yeh jo baaz juhla gharz dore kiya karte hain aur Hazrat 
Fatima raziyallahu anha ki taraf mansoob karte hain ke Khatoone 
Jannat har kisi ghar maahe saawan bhaado'n mein jaaya karti aur ek 
ek dora un ke kaan mein baandh kar yeh kaha karti'n ke pooriyan 
paka kar Faatiha dila kar laana, is ki kuch Sanad hai ya waahiyat 

hai? 

Jawaab: Imame A hie Sunnat Imam Ahmed Raza Khan 
Muhaddise Bareily alaihir rahma farmaate hain yeh doro'n ki rasm 
mahez be-asl o mardood hai aur Hazrat Khatoone Jannat ki taraf is 

ki nisbat mahez jhoot, bura ifteraa hai. 

(Fataawa Rizviya Jadeed, jild: 23, pg: 272, Raza Foundation, Lahore) 

Maahe Safarul Muzaffar Manhoos nahi 

Awaam mein beemaari phaili huyi hai ke maahe Safarul 
Muzaffar manhoos hai, is mein balaayein utarti hain, is maah mein 
koyi khusi ki taqreeb mun'aqid na ki jaaye, khusoosan shuru maah 
ki terah (13) tareekho'n mein aur aakhri tareekho'n mein ... 

Sawaal: Aksar Log 3, 13 ya 23, 8, 18, 28 waghaira tawareekh 
aur panj shumba (Jumeraat) o yak shamba (Itwaar) o chahaar 
shumba (Budh) waghaira ayyaam ko shaadi waghaira nahi karte. 
Aiteqaad yeh hai ke sakht nuqsaan pahunche ga. IJn ka kya hukm 
hai? 

Jawaab: Imame Ahle Sunnat Imam Ahmed Raza Khan 
Muhaddise Bareily alaihir rahma farmaate hain ke "yeh sab baatil o 

be asl hai/’ (Fataawa Rizviya Jadeed, jild: 23, pg: 272, Raza Foundation 
Lahore) 

Aakhri Budh ki Shar’ai Haisiyat 

Imame Ahle Sunnat Imam Ahmed Raza Khan Muhaddise 
Bareily alaihir rahma farmaate hain ke "Maahe Safarul muzaffar ki 
aakhri budh ki koyi asl nahi. na is din Huzoor Sallallahu alaihi 
wasallam ki sehat yaabi ka koyi Suboot hai, balke marze Aqdas jis 
mein wisaal shareef huwa, is ki ibtida isi din se bataayi jaati hai aur 
ek hadeese marfoo' mein aaya hai ibtelaaye Ayyub alaihis-salaam 
isi din thi. (Fataawa Rizviya, jild: 10, pg: 117) 

Yazeed ke liye Maghfirat waali Namaaz 
ki Riwaayat be-asl hai 

Sawaal: Baad salaame masnoon ma'rooze khidmat hoon ke 
namaaze ghafeera ki baabat mein zikr shahaadatain dekha hai ke 
Hazrat Imam Zainul 'Aabideen raziyallahu anho ne Yazeed ko 
waaste maghfirat ki bataayi thi mujhe us namaaz ki talaash hai, 
main padhna chaahti hoon. Baraahe maherbaani is mas'le par 
iltifaat mabzool farma kar tarteebe namaaz se ittila deejiye? 

Jawaab: W'alaikumus-salaam wa rahmatullahi wa barakaatuhu 
Yeh riwaayat mahez be-asl hai. Hazrat Imam Zainul 'Aabideen 
raziallahu anho se koyi namaaz Yazeed paleed ki maghfirat ke liye 
us ko t'aleem na farmaai. 

(Fataawa Rizviya Jadeed, jild: 28, pg: 52, Raza Foundation Lahore) 

Laal Kaafir ko Qatl karne waali 
Riwayat be-asl hai 

Sawaal: Suna hai ke Hazrat Ali raziallahu anho ne laal kaafir 

ko maara aur bhaaga aur hunooz zinda hai, aaya is ki koi khabar 
hadees se hai? Aur kab tak zinda rahe ga? Phir imaan laaye ga ya 
nahi? 

Jawaab: Yeh be-asl hai. (Fataawa Rizviya Jadeed, jild: 28, 
pg:366, Raza Foundztion Lahore) 

Hazrat Ghause A’zam raziaiiaho anhu ka 
Malakul Maut se Zambeele Arwaah chheen 
lene waala waaqiya 

Sawaal: kaha jaata hai ke zambeele arwaah (Rooho'n ka thaila) 
ki Izraaeel alaihis-saiaam se Hazrat Peeraane peer ne naraaz aur 
ghusse mein hokar chheen li thi? 

Jawaab: Zambeele arw'aah (Rooho'n ka thaila) chheen lena 
khurafaat-e-juhaal se hai. Sayyedina Izraeel alaihis-saiaam Rusule 
Malaaika se hain aur Rusule Malaaika Auliya bashar se bil-ijma'a 
afzal hain to musalmanon ko aisi abaateele waahiya se ehteraaz 
laazim hai. (Fataawa Rizviya Jadeed, jild: 28, pg: 419, Raza Foundation 
Lahore) 

Roza Mushkil Kusha 

Imame Ahle Sunnat Imam Ahmed Raza Khan Muhaddise 
Bareily alaihir rahma se poochha gaya: Huzoor! aksar aurtein 
mushkil kusha Ali ka roza rakhti hain, kaisa hai? 

Aap ne jawaaban irshaad farmaaya: Roza khaas Allah Ta'ala ke 
live hai. Agar Allah Taala ka roza rakhein aur is ka sawaab Maula 
Ali raziallahu anho ki Nazi karein to harj nahi. Magar is mein yeh 
karti hain ke roza aadhi raat tak rakhti hain, shaam ko iftaar nahi 
karti n. Aadhi raat ke baad ghar ka kiwaad khol kar kuchh du'a 
maangti hain. Us waqt roza iftaar karti hain. yeh Shaitaani rasm 
hai. (Fataawa Rizviya, jild:4, pg: 66) 

Daadhi Mundwaane aur Katarwaane wala Faasiq 

Imame Ahle Sunnat Imam Ahmed Raza Khan Muhaddise 
Bareily alaihir rahma farmaate hain ke Daadhi mundwaane aur 
katarwaane wala shakhs faasiq mo’allin hai aur is ko Imam banaana 
gunah hai. (Ahkaame Shari'at, jild: 2, pg: 321) 

Khaana baith kar, Joote utaar kar Khaana Chaahive 

w 

Aaj kal daawato'n mein manhoos rivvaayat paida ho gayi ke log 
khade hokar khaana khaate hain. Imame Ahle Sunnat Imam Ahmed 
Raza Khan Muhaddise Bareily alaihir rahma ne aise logo'n ko yeh 
hadees shareef yaad dilaayi hai jis mein Huzoore Akram Sallallahu 
alaihi wasallam ne baith kar aur joote utaar kar khaane ka hukm 
diya hai. (Fataawa Africa, pg: 38) 

Khade hokar Peshaab karna Mana' hai 

Hamaare nau-jawano'n mein yeh beemaari kasrat se paayi jaati 
hai ke woh khade khade peshaab karte hain. Jis ki wajah se peshaab 
ke chheente ird-gird aur kapdo'n par padte hain aur phir aadmi 
napaak ho jaata hai. Imame Ahle Sunnat Imam Ahmed Raza Khan 
Muhaddise Bareily alaihir rahma ne khade hokar peshaab kame 
walo'n ko yeh hadees shareef yaad dilaayi jis mein Huzoor 
Sallallahu alaihi wasallam ne farmaya be-adabi aur bad tehzeebi 
hai ke aadmi khade hokar peshaab kare. (Fataawa Africa, pg: 9/10) 

Qabro’n par Joota Pahen kar Chalna 
Ahle Quboor ki Tauheen hai 

Jab log qabristaan mein tadfeen ke liye ya ahle khaana ki 
quboor par faatiha padhne jaate hain to Qabro'n par baithie aur 

chalte phirte rehte hain. Imame Ahle Sunnat Imam Ahmed Raza 
Khan Muhaddise Bareily alaihir rahma ne joota pahen kar qabro n 

par chalne ko ahle quboor ki tauheen qaraar diva hai. 

(Fataawa Rizviya Shareef, jild: 4. pg: 107) 

Hazrat Abu Bakr Siddeeq aur Hazrat Ali 

razialiahu anhuma hamesha se Musalman they 

Sawaal: Ulama-e-Deen o Muftiyaane Shara' mateen is mein ke 
Hazrat Ali razialiahu anho hamesha ke musalman they ya ke All ma 
fi Tareekhul Khulfa Lis-Suyooti o Raddut mohtaar Le Ibne 
Aa'bideen o Jaame-ul Manaaqib waghaira G^isa ke Imam Suyoot! 
ki Tareekhul Khulfa, Allama ibne Aa'bideen Shaami ki Raddul 
Mohtaar aur Jaame-ul Manaaqib waghaira mein hai) terah (13) ya 
dus (10) va nau (9) ya aath (8) baras ke Sin mein imaan laaye ham 
aur agar hamesha musalman they to phir imaan iaana cheh maa ne 

daarad. 

Jawaab: Hazrat Ali razialiahu anho al-asna aur Hazrat A u 
Bakr Siddeeq razialiahu anho al-azhar dono'n hazraat aalme 
zurriyat se roze wilaada., roze wilaadat se Sine tameez, sine tameez 
se hungaame zuhoor pur-noor Aftaabe be’sat, zuhoore be'sat se 
waqte wafaat. waqte wafaat se abadul-aabaad ink bihamdil-laah, 
Ta’ala Mua'hid o Muaqqin o Muslim o Momin o Tayyib o Zark. o 
Taahir o Naqi they aur hain, aur rahenge. Kabhi kisi waqt lets, haal 
mein lebza ek aan ko loose kufr o shirk o inkaar un^ ke paaic, 
mubaarak, suthre daamano n tak aslan na pahoncha, na pahonche. 
•Aalame zurriyat se roze svilaadat tak Islam meesaaqi tha ke 
WUU^s^-JI (Kya main tumhaara Rab nahi hoon? Unho'n 
ae' kaha kyun nahi) Roze wilaada. se sine tameez tak Islam fitr. ke 
Hadeese Paak mein hai hat bachcha fittate Islam pat paida hota ha,. 

(Sahih Bukhari) Sine tameez se roze be'sat tak islam Tawheedi ke un 
Hazraate waala sifaat ne zamaanaye fitrat mein bhi kabhi But ko 
sajda na kiya, kabhi ghaire Khuda ko na qaraar diya hamesha ek hi 
jaana, ek hi maana, ek hi kaha aur ek hi se kaam raha. 

(Fataawa Rizviya Jadeed, jild: 28, pg: 459, Raza Foundation Lahore) 

Allah Ta’ala ne Hazrat Aadam alaihissaiam ko 
apni Soorat par Paida kiya, ka matlab 

Sawaal: .43 (Beshak Allah ta'ala ne 

Aadam alaihis-salaam ko apni soorat par paida kiya) aur Huzoor se 
yeh arz hai ke yeh Hadees hai ya qaul hai? 

Jawaab: Yeh Hadees Sahih hai aur izaafate sharf ke liye hai, 
jaise baiti (mera gbar) aur Naaqatullah (Allah Ta'ala ki 

oontni) ya zameer Aadam alaihis-salaam ki taraf hai yaani Aadam 
alaihis-salaam ko un ki kaamil soorat par banaaya Js 

Un ka qad saath haath ka bakhilaf auiaade Aadam ko bachcha 
chhota paida hota, phir badh kar apne kaamil qad ko pahonchta hai. 
(Fataawa Rizviya Jadeed, jild: 27, pg: 43, Raza Foundation Lahore) 

Bijli Kya Cheez hai? 

Sawaal: Bijli kya shaye (Shaye) hai? 

Jawaab: Allah Ta'ala ne baadalo'n ke chalaane par ek farishta 
muqarrar kiya hai jis ka naam ra'ad (J£j) hai, us ka qad bahut 
chhota hai aur us ke haath mein ek bahut bada koda hai, jab woh 
koda baadal ko maarta hai us ki tari se aag jhadti hai, us ka naam 
bijli hai. 

(Fataawa Rizviya Jadeed, jild: 27, pg: 23, Raza Foundation Lahore) 

Zalzala Kyun aata hai? 

Sawaal: Zalzala aane ka kya baa'is hai? 

Jawaab: Asli baa’is admiyo'n ke gunah hain aur paida yun hota 
hai ke ek pahaad tamaam zameen ko muheet hai aur us ke reshey 
zameen ke andar andar sab jagah phaile huwe hain, jaise badey 
darakht ki jadein door tak andar andar phailti hain, jis zameen par 
Ma'aazallah Zalzale ka hukm hota hai, woh pahaad apne us jagah 
ke reshey ko jumbish deta hai, zameen hilne lagti hai. 

(Fataawa Rizviya Jadeed, jild: 27, pg: 93, Raza Foundation Lahoie) 

Waaqiya-e Me'raaj se Mansoob Kuchh 
Man-Ghadat Baatein 

lmame Ahle Sunnat Imam Ahmed Raza Khan Muhaddise 
Bareily alaihir rahma se sawaal kiya gaya ke Maulvi Ghulam Imam 
Shaheed ne Safah: 95 satar giyarah mein likha hai ke Shabe Me’raaj 
mein Hazrat Ghause Azam raziallahu anho ki Roohe paak ne haazir 
hokar gardane niyaaz Sahibe Laulaak Sallallahu alaihi wasallm ke 
qadame saraapaa ai'jaaz ke neeche rakh di aur Huzoor Sallallahu 
alaihi wasallam gardane Ghause Azam par qadam rakh kar Buraaq 
par sawaar huwe aur is Roohe paak se istifsaar farmaaya ke tu kaun 
hai? Arz kiya ke main aap ke farzando'n aur zurriyaat Tayyibaat se 
hoon. Agar aaj Ne'mat se kuchh manzilat bakhshye ga to aap ke 
Deen ko Zinda karoon ga. Farmaaya ke tu Mohiyuddeen hai aur jis 
tarah aaj mera qadam teri gardan par hai, isi tarah kal tera qadam 
tamaam Auliya ki gardan par hoga. Aur is riwaayat ki daleel yeh 
likhi hai ke Saahibe Manaazil Isna 'Ishriyah bhi Tohfa-e-Qaadriyah 
se likhte hain. 

Isi kitaab ke safha number 8, satar number 5 mein marqoom hai 
ke Huzoor Sallallahu alaihi wasallam khush hokar Buraaq par 
sawaar hone lage. Buraaq ne shokhi shuru ki. Jibreel alaihis-salaam 
ne kaha: Yeh kya be-hurmati hai! Tu nahi jaanta ke tera sawaar 

kaun hai? Huzoor Sallallahu alaihi wasallam hain. Buraaq ne kaha: 
Aye Ameene Wahiye Ilaahi! turn is waqt khafgi mat karo. Mujhe 
Huzoor Sallallahu alaihi wasallam ki janaab mein iltimaas karni 
hai. Farmaaya, bayaan karo. Arz kiya: Aaj main daulate ziyaarat se 
musharraf hoon, kal qiyaamat ke din mujh se behtar Buraaq aap ki 
sawaari ke waaste aayenge, ummeed waar hoon ke Huzoor! 
siwaaye mere aur kisi Buraaq ko pasand na farmaien. Huzoor 
Sallallahu alaihi wasallam ne is ki iltija qubool farmai. Saahibe 
TohfatuI Qaadriya likhte hain ke woh Buraaq khushi se phoola na 
samaaya aur itna badha aur ooncha huwa ke Saahibe Me'raaj ka 
haath zeen tak aur paaon rakaab tak na pahoncha,...kya yeh riwayat 
Sahih hai? 

Imame Ahle Sunnat Imam Ahmed Raza Khan Muhaddise 
Bareily alaihir rahma farmaate hain ke Kutube Ahaadees o Siyar 
mein is riwaayat ka nishaan nahi. Risaala Ghulam Imam shaheed 
mahez na-mo'tabar balke Sareeh abaateel o mauzu'aat par 
mushtamil hai. Manaazile Isna Ashriyah koi kitaab faqeer ki nazar 
se na guzri, na kahin is ka tazkira dekha. Tohfa-e -Qaadriya Shareef 
'Aala darje ki mustanad kitaab hai. Main is ke mutaala' bil-isti'aab 
se baarha musharraf huwa. Jo nuskha mere paas hai ya jo meri 
nazar se guzra hai, us mein yeh riwaayat aslan nahi. 

(Fataawa Rizviya Jadeed, jild: 26, pg: 397, Raza Foundation Lahore) 

"Ya Junaid" waale waqe’a ki asl haqeeqat 

Sawaal: Kya farmaate hain Ulama-e-Deen ke Junaid ek Buzrug 
kaamil they. Unhon ne safar kiya. Raaste mein ek dariya pada. 
Usko paar karte waqt ek aadmi ne kaha ke mujh ko bhi dariya ke 
paar kar deejiye. Tab un Buzrug kaamil ne kaha turn mere peechhe 
Ya Junaid, Ya Junaid kehte chalo aur main Allah Allah kehta 
chaloon ga. Darmiyaan mein woh aadmi bhi Allah Allah kehne 

laga. Tab woh doobne laga. Us waqt un buzrug ne kaha ke tu Allah, 

Allah mat keh Ya Junaid, Ya Junaid keh... Tab us aadmi ne Ya 
Junaid, Ya Junaid kaha, tab woh nahi dooba. yeh durust hai ya 
nahi? aur Buzrug kaamil ke liye kya hukm hai aur aadmi ke bye 
kya hukm hai ? 

Jawaab: Yeh ghalat hai ke safar mein dariya mila balke Dajla 
hi ke paar jaana tha aur yeh bhi ziyaada hai ke main Allah, Allah 
kehta chaloon ga aur yeh mahez iftira hai ke unhon ne farmaaya tu 
Allah Allah mat keh. Ya Junaid kehna khusoosan Hayaate 
duniyaawi mein, khusoosan jabke peshe nazar maujood hain isey 
kaun mana' kar sakta hai ke aadmi ka hukm poochha jaaye aur 
Hazrat Junaid Baghdadi raziallahu anho ke liye hukm poochhna 
kamaale be-adabi o gustaakhi o dareeda dehni hai. 

(Fataawa Rizviya Jadeed, jild: 26, pg: 436, Raza Foundation Lahore) 

A'eraab-e-Qur’ani ka Mujid kaun hai? 

Sawaal: A'eraabe Qur'ani ki ijaad kis sun mein huyi aur is ka 
baani kaun hai? Yeh bid'ate hasana hai ya saiyya? Agar bid'ate 
hasana hai to (har bid’at gumraahi hai) ke kya maa'ne hain? 

Jawaab: Zamaana-e-Abdul Malik bin Merwaan mein us ki 
darkhwaast se Maula Ali karramallahu wajhahu ke Shaagird Hazrat 
Abul Aswad duely ne yeh kaare nek kiya. (Yeh kaam) bida't-e- 
hasana tha aur tamaam mumalike Ajam mein yaqeenan waajib ke 
aam log (a'eraab) ke bighair Sahih tilaawat nahi kar sakte. 

Bid'ate zalaalat woh hai ke radd o mazaahamat-e-Sunnat kare, 
aur yeh to muiyyad o Mu’een Sunnat balke zariya adaaye farz hai. 
Kyunke lahen bila khilaaf haraam hai, jaisa ke Aalamgeeri mem 
hai. Lehaaza is ka chhodna farz hai aur yeh is se bachne ka raasta 

hai. 

(Fataawa Rizviya Jadeed, jild: 26, pg: 399. Raza Foundation Lahore) 

kya Ghause Aa’zam raziallahu anhu 
Pehle Hanafi they? 

Sawaal: Yeh riwaayat Sahih hai ke Hazrat Ghause Aa'zam ne 
khwaab dekha ke Hazrat Imam Ahmed Ibne Hambal alaihir rahma 
farmaate hain ke mera mazhab za'eef huwa jaata hai, lehaza turn 
mere mazhab mein aa jaao. Mere mazhab mein aane se mere 
mazhab ko taqwiyat ho jaaye gi. Is liye Hazrat Ghause Aa'zam 
raziallahu anhu Hanafi se Hambali ho gaye? 

Jawaab: Yeh riwaayat Sahih nahi hai. Ghause Paak raziallahu 
anho hamesha se hambali they aur baad ko jab Ainush Shari'atul 
Rubra tak pahonch kar Mansabe ijtehaad mutlaq haasil huwa, 
Mazhab-e-Hambal ko kamzor hota huwa dekh kar is ke mutabiq 
Fatwa diya ke Huzoor Muhiyuddeen aur Deene mateen ke yeh 
chaaro'n sutoon hain. Logo'n ki taraf se jis sutoon mein zo'f aata 
dekha us ki taqwiyat farmaai. 

(Fataawa Rizviya Jadeed, jild: 2, pg: 433, Raza Foundation Lahore) 

Mansoor bin Hallaaj ka asl Waaqe'a 

Sawaal: Mukarram o mu'azzam baad aadaabe niyaaz ke 
guzaarish hai ke agar baraa-e-maherbaani un waaqe'aat ke jin ki 
bina par Hazrat Mansoor bin Hallaaj ke baare mein fatwa diya gaya 
tha, mutla' farmaaein to bahut mamnoon hoon. Agar fatwa mein 
kisi aayat shareef ka hawaala diya gaya ho to us ko bhi likh deejiye 
ga. Is takleef dahi ko mu'aaf farmaaiye ga. Ek mu'aamle mein is ki 
bahut zaroorat hai ... 

Jawaab: Hazrat Husain bin Mansoor Hallaaj alaihir rahma jin 
ko awaam Mansoor kehte hain, mansoor in ke waalid ka naam tha. 
In ka isme giraami Husain, akaabir ahle haal se they. In ki ek bahen 

in se ba-darjaha martaba-e-wilaayat o ma'rifat mein zaaid theein. 

Woh aakhir shab ko jungle tashreef le jaati'n aur yaade Ilaahi mein 
masroof hoti'n. Ek din in ki aankh khuli, bahen ko na paaya, ghar 
mein har jagah talaash kiya, pata na chala, in ko waswasa guzra. 
Doosri Shab mein qasadan sotey mein jaan daal kar jaagte rahe. 
Woh apne waqt par uth kar chaleein, yeh aahista aahista peechhe ho 
liye, dekhte rahe, aasmaan se Soney ki Zanjeerein, yaqoot ka jaam 
utra aur in ke dahane mubaarak ke baraabar aa laga. Unho n ne 
peenaa shuru kiya. In se Sabr na ho saka ke yeh jannat ki Ne'mat na 
mile, be-ikhtiyaar keh uthey ke bahen tumhein Allah ta'ala ki 
qasam ke thoda mere liye chhodo. Unho'n ne ek jur'aa (ghoont) 
chhod diya. Inho'n ne piya, is ke peete hi har jadi booti, har dar o 
deewaar se in ko yeh aawaaz aane lagi ke kaun is ka ziyaada 
mustahiq hai ke hamaari raah mein qatl kiya jaaye. Inho'n ne kehna 
shuru kiya: (anaa laa haq). beshak main sab se ziyaada is ka 

sazaawaar hoon. Logo'n ke sunne mein aaya: anal-haq (main 

Haq hun) woh daawa-e-Khudaai samjhe aur yeh kufr hai aur 
musalman hokar jo kufr kare, murtad hai aur murtad ki Sazaa qatl 
hai. Huzoor Sallallahu alaihi wasallam irshaad farmaate hain: Jo 
apna deen badal de, usey qatl karo. Is hadees ko ashaabe sitta mein 
se Muslim ke alaawa sab ne aur Imam Ahmed ne Ibne Abbas 

raziallahu anhuma se riwaayat kiya. 

(Fataawa Rizviya Jadeed, jild: 26, pg: 400, Raza Foundation Lahore) 

Huzoor ka Me’raaj ki Raat Allah 
Ta’ala ka Deedaar Kama 

Sawaal: Hazrat Aaisha Siddeeqa raziallahu anha ne farmaaya 
hai ke Hazrat Nabi Kareem Sallallahu alaihi wasallam ne me'raaj ki 
raat mein ba-chashme khud Allah Ta'ala ko nahi dekha? 


Bid'aat ke Khilaaf 100 Fatwe 


61 


Jawaab: Hazrat Aaisha raziallahu anha rooyat bamaa'ni ihaata 
ka inkaar farmaati hain ke se sanad laati hain aur 

Ahaadeese Sahiha mein rooyat ka asbaat ba-maa'ni ihaata nahi ke 
Allah Ta'ala ko koi shay muheet nahi ho sakti, wohi har shay ko 
muheet hai aur asbaat-e-nafi par muqaddam. 

(Fataawa Rizviya Jadeed, jild: 29, pg: 332, Raza Foundation Lahore) 

Taash aur Shatranj Khelna Gunaah o 
Haraam hai 

Sawaal: kya farmaate hain Ulama-e-deen is mas'le mein ke 
Taash o Shatranj khelna jaaiz hai ya nahi? 

Jawaab: Dono'n (Taash o Shatranj) na-jaaiz hain aur Taash 
ziyaada gunah o haraam, ke is mein tasaaveer bhi hain. 

(Fataawa Rizviya Jadeed, jild: 24, pg: 1 13, Raza Foundation Lahore) 

kya Ambiya-e-kiraam aiaihimussaiam ke 
Fuzlaate Shareefa paak hain? 

Imame Ahle Sunnat Imam Ahmed Raza Khan Muhaddise 
Bareily alaihir rahma se poochha gaya ke Ambiya kiraam 
alaihimus-salaam ke fuzlaate Shareefa (yaani jism se khaarij hone 
waale zaayed maadde misl bol o baraaz waghaira) paak hain? 

Aap ne irshaad farmaaya: Paak hain aur un ke waalidain 
kareemain ke woh Nutfe bhi Paak hain, jin se yeh hazraat paida 
huwe. 

(Sharah al-Shifa Lil-Qazi Ayaaz, jild 1, pg: 168, Sharah al-Allama 
al-Zurqaani, jild 1, pg: 194) 

(Malfoozaat Shareef, pg: 456, Maktabatul Madina, Karachi) 

Paainche Takhne se Neeche rakhna 
Makrooh hai 

Imame Ahle Sunnat Imam Ahmed Raza Khan Muhaddise 
Bareily alaihir rahma farmaate hain ke Paainche takhne se neeche 
bhi Makroohe Tanzeehi hai, yaani sirf khilaafe oola jabke ba-niyate 
takabbur na ho. 

Fataawa 'Aalamgeeri mein (is mas'ale ki) tasreeh ki gayi aur is 
baare mein Sahih Bukhari ki hadees maujood hai. Turn un logo’n 
mein se nahi jo bar binaaye takabbur takhno'n se neeche izaar 
(Shalwaar) latkaate hain (Hazrat Abu Bakr Siddeeq raziallahu anhu 
ke sawaal par Huzoor Sallallahu alaihi wasallam ne un se irshaad 
farmaaya tha) 

(Fataawa Rizviya Jadeed, jild: 23, pg: 98, Raza Foundation Lahore) 

Zikr Karte Waqt Banaawati Wajd 
Haraam hai 

Baaz halqa-e-zikr mein dauraane zikr kuchh log banaawati taur 
par khade ho jaate hain. Uchhal kood shuru kar dete hain. Ek 
doosre ke oopar gir padte hain. Jis se majlis ka taqaddus pamaal 
hota hai. Dekhne waale ko tamaasha mehsoos hota hai. Aise hi 
kaamo’n ke muta'lliq Imame Ahle Sunnat Imam Ahmed Raza Khan 
Muhaddise Bareily alaihir rahma se sawaal kiya gaya. 

Sawaal: Kya farmaate hain Ulama-e-deen o Muftiyaane Shara' 
mateen is mas'ale mein ke Zikre jali karna jaaiz hai ya nahi? aur 
aawaaz kis qadar buland kar sakta hai, koi had mo'ayyan hai ya 
nahi? Halqa baandh kar zikr karte waqt zikr karte karte khade ho 
jaana aur seene par haath maarna, ek doosre par gir padna, let 
jaana, rona, zaari ki dhoom machaana kaisa hai? 

Jawaab: Imame Ahle Sunnat Imam Ahmed Raza Khan 
Muhaddise Bareily alaihir rahma farmaate hain ke Zikre jali jaaiz 
hai, had mo'ayyan yeh hai ke itni aawaaz na ho jis se apne aap ko 
eeza ho ya kisi namaazi, mareez ya sotey ko takleef pahonche aur 
Zikr karte karte khada ho jaana waghaira afaale mazkoora agar 
ba-haalate wajd sahih hain to koi harj nahi aur Ma'azallah riyaa- 
kaari ke liye banaawat hain to haraam hain (aur in dono'n ke 
darmiyaan kuchh darmiyaani darjaat hain jo awaam ke liye Zikr 
nahi kiye ja sakte). (Fataawa Rizviya) 

Ek se zaaid Angothi Pahenna na-jaaiz hai 

Angothiyo'n ke shauqeen apni chaaro'n ungliyo'n mein 
anghothiyaan pahente hain aur ba'az log 2 angothiya'n bhi pahente 
hain jis mein 2 - 2 nageene bhi lage hote hain. Phir isi haalat mein 
namaaz bhi padhte hain, halaanke yeh najaaiz fe'l hai. 

Chunaanche Imame Ahle Sunnat Imam Ahmed Raza Khan 
Muhaddise Bareily alaihir rahma farmaate hain ke Chaandi ki ek 
angothi ek nug ki saadhe chaar maasha se kam wazan ki mard ko 
pahenna jaaiz hai aur 2 angohiya'n ya kayi nug ki ek angothi ya 
saadhe chaar maasha khuwa zaaid chaandi ki aur sone, kaansi, 
peetal, lohe aur taambe ki mutlaqan na-jaaiz hai. 

(Ahkaame Shariat, hissa 2, pg: 30) 

Buzrugaane Deen ki Tasaaveer bataur 
Tabarruk lena Na-jaaiz hai 

Imame Ahle Sunnat Imam Ahmed Raza Khan Muhaddise 
Bareily alaihir rahma se sawaal kiya gaya ke buzrugaane deen ki 
lasaaveer bataur tabarruk lena kaisa hai? 

Aap ne jawaaban irshaad farmaaya ke Kaa'ba Muazzama mein 

Hazrat Ibrahim o Isma'eel alaihimus-salaam o Hazrat Maryam 
razialiahu anha ki tasaaveer bani theein ke yeh mutabarrak hain 
(choonke) najaaiz fe'l tha (is liye) Huzoore Aqdas Sallallahu alaihi 
wasallam ne khud daste mubarak se inhein dhoya. 

(Bukhari Shareef, Hadees: 3352, jild: 2, pg: 421) (Malfoozaat Shareef, 
pg: 287, Maktabatul Madina, Karachi) 

Zaroorat-e iMurshid 

Zaroorat-e-Murshid ke baare mein Imame Ahle Sunnat Imam 
Ahmed Raza Khan Muhaddise Bareily alaihir rahma ek sawaal ke 
jawaab mein farmaate hain. Anjaam kar rist-gaari (agarche 
Ma'aazallah sabqate azaab ke ba'ad ho) yeh Aqeeda ahle Sunnat 
mein har musalman ke liye laazim aur kisi bai'at o mureedi par 
mauqoof nahi, is ke waaste sirf Nabi ko murshid jaanna bas hai. 

(Assunniytul Aneeqaa, pg: 124, Bareily Shareef) 
-Lekin isi ke saath saath yeh bhi irshaad farmaate hain ke falah 
ehsaan ke liye beshak Murshide-e-khaas ki haajat hai aur woh bhi 
Shaikhe Esaal ki, Shaikhe Ittesaal is ke liye kaafi nahi. 

(Assunniyatul Aneeqaa, pg: 124, Bareily Shareef) 

Saadaat-e kiraam ko Zakaat dena Najaaiz hai 

Sawaal: Saadaat mohtajeen ko zare zakaat dena jaaiz hai ya 
nahi? 

Jawaab: zakaat Saadaate kiraam wa Saair Bani Hashim par 
haraam qata’i hai, jis ki hurmat par hamaare Aimma-e-salaasa balke 
Aimma-e-Mazaahibe Arba'a razialiahu ta'ala anhum ajma'een ka 
ijma'a qaaim. Imam Sha'raani alaihir rahma meezaan mein farmaate 
hain: ba ittefaaq aimma-e-Arba'a Banu Hashim aur banu Abdul 
Muttalib par Sadqa farziya haraam hai aur woh paanch khaandan 
hain. Aale Ali, Aale Abbas, Aale Ja'ffer, Aale Aqeel, Aale Haris bin 


Bid'aat ke Khilaaf 100 Fatwe 


65 


Abdul Muttalib, yeh ijmaa'ee aur ittetaaqi masaail mein se hai. 
(Al-meezanul Kubra, baab qismus Sadqaat, jild: 2, pg: 13, Mustafa 
Albaabi misr) 

(Fataawa Rizviya Jadeed, jild: 10, pg: 99, Raza Foundation Lahore) 

Shaikhain ke Gustaakh Daaira-e-Islam 
se Khaarij hain 

Imame Ahle Sunnat Imam Ahmed Raza Khan Muhaddise 
Bareily alaihir rahma irshaad farmaate hain ke Raafzi Tabarraayi jo 
Hazraate Shaikhain Siddeeqe Akbar o Farooqe Aa'zam razialiahu 
anhuma khwah in mein se ek ki shaane pak mein gustaakhi kare, 
agarche sirf isi qadar ke inhein Imam o khalifa barhaq na maane. 
Kutube mo'tamida Fiqhe Hanafi ki tasreehaat aur 'aamma aimmah 
tarjeeh o fatwa ki tas'heehaat par mutlaqan kaafir hai. Durre 
Mukhtaar matba' Hashmi, pg: 64 mein hai. 

Agar zarooriyaate deen se kisi cheez ka munkir ho to kaafir hai, 
rnaslan yeh kehna ke Allah Ta'ala Ajsaam ke maanind jism hai ya 
Siddeeqe Akbar razialiahu anhu ki Sahaabiyat ka munkir hona. 

(Durre Mukhtaar, Baabul Imaamat, jild: 1, pg: 83, Delhi) 

Raafzi agar Maula Ali razialiahu anho ko sab Sahaaba kiraam 
alaihimur Rizwan se afzal jaane to bid'ati gumrah hai aur agar 
khilafate Siddeeqe akbar razialiahu anhu ka munkir, to kaafir hai. 
(Khazaanatul Mufteen, kitaabus salaat, jild: 1, pg: 28) (Fataawa Rizviya 
Jadeed, jild: 14, pg: 250, Jami'a Nizamiya, Lahore) 

Yazeed ko paleed likhna aur Kehna Jaaiz hai 

Sawaal: Yazeed ki nisbat Iafz Yazeed paleed ka likhna ya kehna 
az rooye Shari’at jaaiz hai ya nahi? Yazeed ki nisbat lafz 
rehmatullahe alaihi kehna durust hai ya nahi? 

Jawaab: Imame Ahle Sunnat Imam Ahmed Raza Khan 

Muhaddise Bareily alaihir rahma irshaad farmaate ha, a ke Yazee 
beshak paleed tha. Uscy paleed kehna aur likhna jaa,z ha, aur usey 
Rehmatullah ta'ala alaihi na kahega magar naasibee ke A e 

Risaalat ka dushman hai. . . . 

(Fataavva Rizviya Jadeed, jild: 14, pg: 603, Jami a iNizamiNa a lore 

Hindoo' n ke Melo'n mein Shirkat 

lmam c Able Sunnat Imam Ahmed Raza Khan Muhaddise 
Bareily alaihir rahma se Sawaal kiya gaya ke kuffaar ke Melon 

maslan Dasehra waghaira mein jaana ka,sa ha,? 

Is ke javvaab mein irshaad farmaaya ke un ka mela dekhne ke 
live iaana mutlaqan naiaaiz hai. Agar un ka mazhabi mela ha, J,s 
mein woh apne mazhabi nuqtaye nazar se kufr o shirk karen ge. 
kufr ki aawaaz se chillaayen ge to zaahir ha, a, si soorat mem jaana 
sakht haraam hai aur agar mazhabi mela nahi lahoo o la'.b ka ha,, 
jab bhi na-mumkin o munkiraat o qabaayeh se khaal, ho aur 

munkiraat ka tamaasha banaana jaaiz nahi. 

(Irfaane Shariat, Hissa: 1, pg: 27) 

Taaqo'n par Shaheed Mard 

Baaz log kehte hain ke fulaan darakht par Shaheed Mard rehte 
hain aur us darakht aur taaq par jaakar har Jumeraat ko Chaawa , 
Sheereeni waghaira Faatiha dilaate hain, haar lagaate ham, lobaan 

sulgaate hain aur muraadein maangte ham. 

is k e baare mein Imame Ahle Sunnat Imam Ahmed Raza Khan 

Muhaddise Bareily alaihir rahma ne irshaad farmaaya ke yeh sa 
Waahiyaat, Khuraafaat aur Jaahilana himaqat aur bataalat ham, m 

ka izaala laazim. 


(Ahkaame Shari’ at, hissa 1, pg- 

Ghair Sahabi ke Saath"Razial!ahu 
anho" likhna Jaaiz hai 

Imame Ahle Sunnat Imam Ahmed Raza Khan Muhaddise 
Bareily alaihir rahma farmaate hain, "Raziallahu anho" Sahaaba 
kiraam raziallahu ta'ala anhum ko to kaha hi jaaye ga, Aimma o 
Auliya o Ulama-e-Deen ko bhi keh satke hain. Kitaab Mustataab 
Bahjatul Asraar shareef o jumla tasaaneef Imam 'Aarif Billah 
Sayyedi Abdul Wahaab Sha'raani alaihir rahma waghaira akaabir 
mein yeh Shaye' o Zaaye' hai. Chunaanche Tanveerul Absaar mein 
hai: 

Sahaaba kiraam ke Asmaaye giraami ke saath "Raziallahu ta'ala 
anho" likhna ya kehna mustahab hai, Taaba'een aur baad wale 
Ulama-e-kiraam aur Shurafa ke Iiye "Rehmatullah alaihi" kehna ya 
likhna mustahab hai aur is ka ulat bhi raajeh qaul ki bina par jaaiz 
hai, yaani Sahaaba ke sath Rehmatullah alaihi aur doosro'n ke saath 
"Raziallhu ta'ala anho". 

(Durre Mukhtaar Sharah Tanveerul Absaar, Masaaile Shati, matba'a 
Mujtabaayi Dehli, 350 /2) 

(Fataawa Rizviya Jadeed. jild: 23, pg: 390, Raza Foundation Lahore) 

Qabr ya Qabr ki taraf Namaaz Padhna 

Sawaal: Imame Ahle Sunnat Imam Ahmed Raza Khan 
Muhaddise Bareily alaihir rahma se poochha gaya ke qabr ki taraf 
namaaz padhna ya qabr par namaaz padhna ya qabristaan mein 
qabro'n ke baraabar ho jaane ke ba'ad masjid banaana ya kheti 
karaana ya phool waghaira ke darakht lagaana kaisa hai? 

Jawaab: Qabr par namaaz padhna haraam, Qabr ki taraf 
namaaz padhna haraam aur musalman ki Qabr par qadam rakhna 
haraam, Qabro'n par masjid banaana ya Ziraa'at (Kheti) waghaira 

karna haraam. 

Raddul Mohtaar mein Hiliya se hai: 

^FathulQadeer o Tahtaavi o Raddul Mohtaar main darbaaraye 
maqaabir hai: “.>sl 

Agar Masjid mein koi Qabr aa jaaye to is ke aas paas chaaron 
taraf thodi diwaar agarche paav gaz ho, qaaim karke is par ehhat 
banaayen ke ab namaaz ya paaon rakhna qabr par na hoga balke is 
ehhat par jis ke neeche qabr hai aur namaaz qabr ki taraf na hogi 
balke is diwaar ki taraf aur yeh jaaiz hai. 

(Irfaane Shari'at, hissa: 2) 

Moonchhein Badhaana 

Sawaal: Imame Ahle Sunnat Imam Ahmed Raza Khan 
Muhaddise Bareily alaihir rahma se poochha gaya ke kya farmaate 
halt, Ulama-e-kiraam is mas'le mein ke musalmano'n ko moonchh 
badhana yaha'n tak ke munh mein aawe, kya hukm ha,? Za.d kehta 
hai turkish log bhi musalman hain, woh kyun moonchh badhaate 

hain? 

Jawaab: moonchhein itni badhaana ke munh mein aayein, 
haraam o gunah o Sunnat Mushrikeen o Majoos o Yahood o 
Nasaara hai. Rasoolullah Sallallahu alaihi wasallam aa'la darje hi 
Hadees Saheeh mein farmaate hain: Moonchh katarwaao, daadhi 
badhaao aur yahood ki mushabihat na karo. (Ahkaame Shan'at, 
hissa 2) (Moonchhein kam karne ka hukm diya gaya hai, ulama ne is k. 
yeh taujeeh ki ke moonchhein misl abroo honi chaahiye) 

Tambaaku Ka iste’maal 

Baqadare zarar o ikhtelaale hawaas (itni miqdaar ke khaane se 
nuqsaan aur hawaas mein kharaabi paida ho) khaana haraam ha, 

aur is tarah ke munh mein boo aane lage makrooh aur agar thodi 
khusoosan mushk waghaira se khusbhoo karke paan mein khaayein 
aur har baar kha kar kulliyo'n se khoob munh saaf kar dein ke boo 
na aane paaye to khaalis mubah (jaaiz) hai. Boo ki haalat mein koi 
wazeefa na karna chaahiye, munh achhi tarah saaf karne ke ba'ad 
ho aur Qr'aane Azeem to haalate badboo mein padhna sakht manaa' 
hai. Haan jab badboo na ho to durood shareef o deegar wazaaif is 
haalat mein bhi padh satke hain ke munh mein paan ya tambaaku 
ho, agarche behtar saaf kar lena hai magar Qur'aane Majeed ki 
tilaawat ke waqt zaroor bilku! saaf kar lein. Firshto'n ko Qur'aane 
Azeem ka bahut shauq hai aur aam malaaika ko tilaawat ki qudrat 
na di gayi. Jab musalman Qur'aan shareef padhta hai, farishta is ke 
munh par apna munh rakh kar tilaawat ki lazzat letaa hai. Is waqt 
agar munh mein khaane ki cheez ka lagaao hota hai, farishte ko 
eeza hoti hai. Rasoolullah Sallallahu alaihi wasallam farmaate hain: 

(Rawaahus Sanjari anil abat an baa'zus Sahaaba raziallahu ta'ala 
anhum be-sunnehi an) 

Apne munh miswaak se suthre karo ke tumhaare munh Qur'aan 
ka raasta hain. 

Rasoolullah Sallallahu alaihi wasallam farmaate hain: 

\j3 lit !i! 

(Rawaahul Baihaqi fish-Sha'b o tamaamah fi fawaaedah wal-ziyaai 
fil-Mukhtaar, An Jaabir bin Abdullah raziallahu ta'ala anho 
wa-huwa hadees Saheeh) 

jab turn mein koi tahajjud ko uthey miswaak kare ke jo namaaz 
mein tilaawat karta hai farishta us ke munh par apna munh rakhta 
hai jo us ke munh se nikalta hai, farishte ke munh mein daakhil 
hota hai. 

Doosri hadees mein hai: 

Farishte par koi cheez khaane ki boo se ziyaada sakht nahi. Jab 
kabhi musalman namaaz ko khada hota hai, farishta us ka munh 
apne munh mein le letaa hai. Jo aayat us ke munh se nikalti hai, 
farishtey ke munh mein daakhil hoti hai. Wallahu ta'ala a'alm 

(Ahkaame Shariat, hissa 1) 

Qabristaan mein Sheereeni Id Taqseem 

Arz: Murda ke saath Mithaai Qabristaan mein chyoontiyo'n ke 

daalne ke liye le jaana kaisa hai? 

Irshaad: saath le jaana roti ka jis tarah Ulama kiraam ne man a 
farmaaya hai waise hi mithaai hai aur chyoontiyo'n ko is niyat se 
daalna ke mayyit ko takleef na pahunchaayein, yeh mahez jahaalat 
hai aur yeh niyat na bhi ho to bhi bajaaye is ke Masaakeen saleheen 
par taqseem karna behtar hai. 

(phir farmaya) Makaan par jis qadar chaahein khairaat karein, 
Qabristaan mein aksar dekha gaya hai ke anaaj taqseem hote waqt 
bachche aur aurtein waghaira ghul machaate aur musalmano n ki 
Qabro'n par daudtey phirte hain. (Malfoozaate Imam Ahmed Raza) 

Tabarrukaat ka Ghalat Intesaab 

Jo tabarrukaat shareef bilaa Sanad laate hain, un ki ziyaarat 
karna chaahiye ya nahi? Aur aksar log yeh kehte hain ke aaj kal 
masno'yi tabarrukaat ziyaada liye phirte hain. Un ka kehna kaisa 
hai? Aur jo Zaair kuchh Nazr kere is ka lena jaaiz hai ya nahi aur jo 
shakhs khud inaange is ka maangna kaisa hai? 

AI jawaab: Tabarrukaate Shareefa jis ke paas ho'.n unki ziyaarat 
karne par logo'n se is ka kuchh maangna sakht shan’i hai, jo 

tandurust ho, aa'zaaye saheeh rakhta ho, naukari khwah mazdoori 
agarche daliya dhone ke zariye se roti kamaa sakta ho, usey sawaal 
karna haraam hai. Rasoolullah Sallallahu alaihi wasallam farmaate 
hain: 

Ghani ya sakat waale tandurust ke liye sadqa halaal nahi. 

Ulama farmaate hain: 

Saail jo kuchh maang kar jamaa 1 karta hai woh khabees hai. 

Us par ek shanaa'at to yeh huyi. Doosri shanaa'at sakht tar yeh 
hai ke deen ke naam se duniya kamaata hai aur 
'itJj ke qabeel mein daakhil hota hai. 

Tabarrukaate Sharifa bhi Allah Azza wa jail ki nishaaniyo'n se 
umdah nishaaniya'n hain. In ke zariya se duniya ki zaleel qaleel 
poonji haasil karne waala duniya ke badle deen bechne waala hai. 

Raha yeh (sawaal) ke be is ke maange zaaireen kuchh de dein 
aur yeh le, is mein tafseel hai. Shara'e mutahra ka qaaida kulliya 
hai ke.UiiJis^ 

Jo log Tabarrukaate Shareefa shaher ba shaher liye phirte hain. 

I In ki niyat o aadat qat'an ma'loom hai ke is ke evvaz tehseele zar o 
jamaa' maal chaahte hain. Yeh qasad na ho to kyun door daraaz 
saiar ki mashaqqat uthaayen, railway ke kiraaye dein. Agar un mein 
koi zabaani kahe bhi ke hamaari niyat faqat musalmano'n ko 
ziyaarat se behra mand karna hai, to un ka haal un ke qaal ki Sareeh 
i.ikzeeb kar raha hai. Un mein Alal-umoom woh log hain jo zaroori 
zaroori masaaile Tahaarat o salaat se bhi aagah nahi. Is farze qat'ee 
ke haasil karne ko kabhi dus paanch kos ya shaher hi ke kisi 'aalim 
ke paas ghar se aadh meel jaana pasand na kiya, musalmano'n ko 
/iyaarat karaane ke liye hazaaro'n kos safar karte hain, phir jaha'n 
z.iyaaratein ho'n aur log kuchh na dein, wahaan un saahibo'n ke 
ghusse dekhiye. 

Bid'aat ke Khilaaf 100 Fatwe 


Pehla hukm yeh lagaaya jaata hai ke turn logo'n ko Huzoore 
Aqdas Sallallahu alaihi wasallam se kuchh mohabbat nahi, goya un 
ke nazdeek mohabbate Nabi Sallallahu alaihi wasallam isi mein 
munhasir hai ke haraam taur par kuchh un ki nazr kar diya jaaye. 

Phir jaha'n kahi'n mile bhi magar un ke khayaal se thoda ho, un 
ki sakht shikaayatein aur mazammatein un se sun leejiye. Agarche 
woh dene waale sulha wa ulama ho'n aur maal halaal se diya ho. 

Aur jaha'n pet bhar mil gaya, waha'n ki Iambi chaudi ta'reetein 
le leejiye. Agarche woh dene waale fussaaq o fujjaar balke bad 
mazhab ho'n aur maale haraam se diya ho, to qat'an ma'loom hai ke 
woh ziyaarat nahi karaate magar lene ke liye aur ziyaarat karne 
waale bhi jaante hain ke zaroor kuchh dena pade ga, to ab yeh sirl 
sawaal hi na huwa, balke ba-hasbc urf ziyaarate sharifa par ijaarah 
ho gaya aur woh ba-chand wajah haraam hai. (Badrul Anwaar Fi 

Aadaabul Aasaar) 

$ ® ® 


QASiD KfTAB GHAR 
Mohammad Hartif Razvi Nagarchi 
Near Jamia Masiid, Arcot Dargah, 

B3JAPUR-5261 04, (Karnataka) 

QASID KITAB GHAR 
Mohammad Hamf Razvi Nagarchi 
Near Jamia Masjid. Arcot Dargah, 
B1JAPUR-58S1 04, (Karnataka) 


FAROGHE AMI SUNNAT Ki IIYE 
IMAM-E-AHLE SUHNAT KA DUS (10) NIKAAII PROGRAM 

• Azeemush-Shaan Madaaris khole jaayein, ba-qaaida ta'leemein 
hon. 

• Talaba ko wazaaif milein ke khwaahi na-khwaahi girweeda hon. 

• Mudarriseen ki besh qaraar tankhwaahein unki kaar-rawaaiyon 
par di jaayein. 

• Tabaai' talaba ki jaanch ho, jo jis kaam ke ziyaada munasib 
dekha jaaye ma'qool wazeefa dekar us mein lagaya jaaye. 

• un mein jo tayyaar hotey jaayein tankhwaahein dekar mulk mein 
phailaaye jaayein, ke tehreeran wa taqreeran wa waa'zan wa 
munaazaratan isha'ate deen wa mazhab karein. 

• Himaayate Mazhab wa radde bad-mazhabaa'n mein mufeed 
kutub wa risaail musannifo'n ko nazraane dekar tasneef karaaye 
jaayein. 

• Tasneef shuda aur nau tasneef risaail umda aur khush-khat 
chhaap kar mulk mein muft taqseem kiye jaayein. 

• Shehro'n Shehro'n aap ke safeer nigraa'n rahein, jaha'n jis qism 
ke waa'iz ya munaazir ya tasneef ki haajat ho aap ko ittela' dein, 
aap sarkoobiye aa'da ke liye apni faujein, magazine aur risaalein 
bhejte rahein. 

• Jo hum mein qaabile kaar maujood ho aur apni ma'aash mein 
mashghool hain, wazaaif muqarrar karke faarighul-baal banaaye 
jaayein aur jis kaam mein unhein mahaarat ho lagaaye jaayein. 

• Aap ke mazhabi akhbaar shaya hon aur waqtan fawaqtan har 
qism ke himaayate mazhab mein mazameen tamaam mulk mein 
ba-qeemat wa bila- qeemat rozaana ya kam se kam hafta-waar 
pahonchaate rahein. 

• Hadees ka irshaad hai ke "Aakhir zamaane mein deen ka kaam 
bhi diram wa dinaar se chalega" aur kyun na saadiq ho ke saadiq 
wa masdooq Sallal laahu alaihi wasallam ka kalaam hai. 

(Fatawa Rizviya, Jild 12, Safha 133) 

